Ορέστης Μακρής - Πάνος Αβραμόπουλος\nΠάνος Αβραμόπουλος ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ ΠΟΛΙΤΙΣΜΟΣ Ορέστης Μακρής\nPanos 9:31 π.μ. ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ ΠΟΛΙΤΙΣΜΟΣ\nΚαι μόνο για την κορυφαία ηθικοπλαστική συμμετοχή του στην ταινία «Ο μεθύστακας», που κατέχει και το ρεκόρ εισιτηρίων στον ελληνικό κινηματογράφο, ο Ορέστης Μακρής, έχει καταγραφεί στο πάνθεον του χρυσού ελληνικού κινηματογράφου. Μέσα απο τις ταινίες του στις δίσεκτες κυρίως μεταπολεμικές μας δεκαετίες, που τις σκίαζαν οι κοινωνικές στρεβλώσεις και τα άκαμπτα κοινωνικά μας ήθη, ο Ορέστης Μακρής ανέδειξε και εξύμνησε τις κλασικές αξίες της ελληνικής ζωής. Το φιλότιμο, την αλληλεγγύη, την ανθρώπινη ευαισθησία, την αγάπη και την ηθική μέριμνα ενίοτε, για τους ξεχασμένους αλλά έντιμους ανθρώπους, που η ανημπόρια της ζωής τους, τους είχε θέσει στο κοινωνικό περιθώριο. Φαινομενικά μέσα απο τους ρόλους του, ο Ορέστης Μακρής, ο απαράμιλλος αυτός «μπεκρής» του ελληνικού κινηματογράφου, υπηρετούσε τα αυστηρά κοινωνικά ήθη και στα μάτια μας προέβαλλε, των αυστηρών αρχών και δεσποτικό πατέρα, τον γκρινιάρη, τον γρουσούζη, τον ιδιόρυθμο, αλλά και τσιγκούνη μικροαστό. Για να διαφανεί λίγο αργότερα στις ταινίες του, ότι αυτός ο απόμακρος και δύστροπος μεσήλικας, ήταν ένας ηθικά ευγενής, έντιμος, ευαίσθητος και γεμάτος αγάπη και φιλότητα άνθρωπος. Στην πραγματικότητα πίσω απο αυτό το δήθεν σκληρό και άκαμπτο κοινωνικό του προσωπείο, κρύβονταν η άμυνά του, για να μπορέσει να επιβιώσει στις αντιξοότητες που του επεφύλασσε η ζωή.\nΟ Ορέστης Μαρκής είδε το φως της ζωής στις 30 Σεπτεμβρίου του 1898 στην Χαλκίδα. Επέδειξε απο τα πρώτα του χρόνια αγάπη και έφεση για την τέχνη, ενώ ήταν προικοδοτημένος απο την φύση με μια εκπληκτική λυρική φωνή. Αρχικά θα κάνει τα πρώτα του καλλιτεχνικά βήματα το 1925, σαν τενόρος στο πεδίο της οπερέτας και απο κεί το 1932, θα βουτήξει στα νερά της επιθεώρησης, όπου και θα διανύσει μια μακρά και επιτυχή καλλιτεχνική πορεία. Και ήταν αυτή η εκπληκτική φωνή του, που θα τον επικουρούσε στις θεατρικές συμμετοχές του, στον κλασικό ρόλο του μπεκρή, κάνοντας παράλληλα με το νούμερό του και εξαιρετικές καντάδες. Αλλά τον μοναδικό σε υποκριτικό τάλαντο και ηθική ενάργεια ρόλο του μπεκρή, ο Ορέστης Μακρής επίσης με μεγάλη επιτυχία, θα υποδυθει και στον κινηματογράφο. Κορυφαία κινηματογραφική του στιγμή όπως προαναφέραμε, η ταινία του απαράμιλλου επίσης σκηνοθέτη Γιώργου Τζαβέλλα «Ο μεθύστακας» το 1950, που έσπασε όλα τα ρεκόρ εισιτηρίων στον ελληνικό κινηματογράφο. Ο Ορέστης Μακρής συμμετείχε τις δεκαετίες κυρίως του ΄50 και του ΄60 σε σαράντα σχεδόν ταινίες, που ξεχωρίζουν για τον ηθικοπλαστικό τους χαρακτήρα και συγκαταλέγονται στα διαμάντια του ελληνικού κινηματογράφου. Χαρακτηριστικές απο αυτές είναι : «Η κάλπικη λίρα» (1955), «Το αμαξάκι» (1957), «Ο γρουσούζης» (1952), «Η θεία απο το Σικάγο» (1957), «Το ξύλο βγήκε απο τον Παράδεισο» (1959), «Η κυρά μας η μαμή» (1958), «Η χιονάτη και τα επτά γεροντοπαλίκαρα» (1960), «Της μιας δραχμής τα γιασεμιά» το 1960, «Η οικογένεια Παπαδοπούλου» το 1961, «Έξω οι κλέφτες» το 1961, «Ο καλός μας άγγελος» το 1961, «Το μεροκάματο του πόνου» το 1963, «Ο Αριστείδης και τα κορίτσια του» το 1964, «Ζητιάνος μιας αγάπης» το 1964 κ.α.\nΟ Ορέστης Μακρής είχε αναπτύξει ως καλλιτέχνης και πλατιά συνδικαλιστική δράση, διατελώντας πρόεδρος του Σωματείου Ηθοποιών Κινηματογράφου, αλλά και μέλος του Δ.Σ. του Σωματείου Ελλήνων Ηθοποιών (Σ.Ε.Η). Τιμήθηκε με το παράσημο του Τάγματος του Φοίνικα, αλλά και με άλλες ηθικές διακρίσεις, απο σωματεία και φορείς. Στα στερνά χρόνια της ζωής του, κατά μια ειρωνεία της τύχης, ο μεγάλος μας ηθοποιός βίωσε σκληρή και ανελέητη φτώχεια, ωσάν και αυτή του τραγικού κοινωνικά μπεκρή, που ενσάρκωνε στο θέατρο και την μεγάλη οθόνη. Στις 30 Ιανουαρίου του 1975, έκλεισε τον κύκλο της πολύπλαγκτης ζωής του, λίγο μετά την πρωταγωνιστική του παρουσία, στην εκπομπή «Αλάτι και πιπέρι» του αξέχαστου επίσης δημοσιογράφου μας Φρέντυ Γερμανού, που τον είχε τιμητικά προσκαλέσει. Ήταν ένας μεγάλος του θεάτρου και του κινηματογράφου μας, αυτός ο ωραίος και αξέαχαστος «μπεκρής»...


Πόσα χρόνια φυλακή μπορεί να φάει η Ειρήνη Μελισσαροπούλου;\nΒασανιστικά περνά ο χρόνος για τη 19χρονη Ειρήνη Μελισσαροπούλου από τη Μυτιλήνη, η οποία βρίσκεται κρατούμενη στις φυλακές του Χονγκ Κονγκ μετά από τη σύλληψή της στο αεροδρόμιο με 2,6 κιλά κοκαΐνης.\nΜιλώντας στην εκπομπή του Star «Αλήθειες με τη Ζήνα», ο γνωστός δικηγόρος Σάκης Κεχαγιόγλου που έχει αναλάβει νομικός σύμβουλος της οικογένειας της 19χρονης Μελισσαροπούλου, αποκάλυψε ότι ήδη απεστάλησαν 10.000 δολάρια στον δικηγόρο που έχει αναλάβει την υπεράσπισή της στο Χονγκ Κονγκ, ενώ σύντομα θα μεταβούν εκεί και οι γονείς της, οι οποίοι πήραν άδεια για να τη δουν.\n«Η Ειρήνη Μελισσαροπούλου έφυγε από τη Μυτιλήνη για να πάει στην Καλαμάτα για σπουδές. Έτσι είπε. Στη Μυτιλήνη είχε γνωρίσει έναν Ρουμάνο, ο οποίος της είχε τάξει φορέματα, δείπνα σε εστιατόρια, ταξίδια, κ.α.», είπε ο κ. Κεχαγιόγλου.\n«Το δεδομένο είναι ότι η Ειρήνη Μελισσαροπούλου συνελήφθη στο αεροδρόμιο του Χονγκ Κονγκ με 2,6 κιλά κοκαΐνη σε διπλό πάτο, στο σακίδιο που κουβαλούσε. Ερώτημα… Εγνώριζε ή δεν εγνώριζε τι μετέφερε;\nΔεν έχω απάντηση. Ούτε μπορώ αν είναι αθώα και δεν το ήξερε, ούτε ότι είναι ένοχη και το ήξερε. Τα βαποράκια συνήθως έτσι τα χρησιμοποιούν.\nΝα μη γνωρίζει αυτός που μεταφέρει τι μεταφέρει, ώστε να μην έχει ψυχολογικές και κινησιακές αντιδράσεις. Οι αστυνομικοί στο Χονγκ Κονγκ ελέγχουν κάθε μέρα 10.000 άτομα. Μια κοπελίτσα αν ήξερε τι μετέφερε δε θα ήταν μούσκεμα στον ιδρώτα από το άγχος της;\nΗ Ειρήνη Μελισσαροπούλου πήγε σαν να μη συνέβαινε τίποτα. Γι’ αυτό λαμβάνω πολύ σοβαρά τη θέση της ότι είναι αθώα και ότι είναι θύμα», είπε ο γνωστός δικηγόρος.\n«Το να δηλώσει ένοχη δε σημαίνει ότι είναι και ένοχη. Αν το κάνει θα το κάνει γιατί αυτή θα είναι η σωστότερη λύση για να έχει μια πολύ μειωμένη ποινή με βάση το νομικό σύστημα του Χονγκ Κονγκ. Αλλά αυτή η απόφαση πρέπει να ληφθεί από την ίδια, τους γονείς και τον δικηγόρο της.\nΕίναι μια πολύ δύσκολη απόφαση, να πολεμήσει την αθωότητά της με κίνδυνο να καταδικαστεί σε 25 με 30 χρόνια κάθειρξη ή να δηλώσει ένοχη για να πετύχει μια μειωμένη ποινή γύρω στα 8, 10, 12 χρόνια. Αλλά αυτά τα δέκα χρόνια θα εκτιθούν.\nΕίναι σαν να λες σε έναν άνθρωπο, “πήγαινε πες ότι είσαι ένοχος και τα επόμενα δέκα χρόνια της ζωής σου θα μείνεις στη φυλακή”», είπε.


GEMMA SOLID WORKS, Έπιπλα μπάνιου και αξεσουάρ, Ντουσιέρες, Εξοπλισμοί λουτρού και αποχωρητηρίου, στην EUROPAGES.\nΕΠΙΣΤΡΟΦΗ ΣΤΑ ΑΠΟΤΕΛΕΣΜΑΤΑ EUROPAGES - Αναζήτηση B2B > GEMMA SOLID WORKS\nΗ Gemma Solid Works αναπτύσσει και παράγει χυτά προϊόντα από το υλικό «Solid Surface». Από αυτό το υλικό παράγονται δομικά στοιχεία που ενδείκνυνται ειδικά για υγρούς χώρους ή χώρους με υγρασία, όπως για παράδειγμα ντουζιέρες, νιπτήρες ή επιτοίχια πάνελ. Με αυτό το υλικό μπορούν επίσης να κατασκευαστούν στοιχεία πρόσοψης. Το υλικό Solid Surface έχει σατινέ εμφάνιση, είναι εξαιρετικά εύχρηστο και εύκολο στην περιποίηση και συνεπώς απόλυτα κατάλληλο για χρήση στον τομέα των ειδών υγιεινής.\nΕξοπλισμοί λουτρού και αποχωρητηρίου\nΠάγκοι εργασίας από ορυκτό υλικό\nΝιπτήρες από ορυκτό υλικό\nΣιφόνια (πώματα οσμών)\nΠάγκοι νιπτήρα για ξενοδοχεία\nhttp://www.gemmasolidworks.n... Αποστολή μηνύματος


Φιλοσοφίες ενος μαρουλιού: Χαρούμενη Παρέλαση.\nΚύριος: Ο έρωτας σύμφωνα με το Google,παιδία είναι η έλξη για κάποιον.Για παράδειγμα,η Μαιρούλα μπορεί να νιώσει έλξη για τον Αγαμέμνονα, το ένα αγοράκι για το άλλο κοριτσακι , η Αννούλα για....\nΑννούλα: Ειναι φυσιολόγικο να μου αρέσει η Ζωίτσα κύριε;\nΚυριος: Στα κοριτσάκια πρέπει να αρέσουν τα αγοράκια.\nΑννούλα:Πρέπει κύριε;Γιατί κυριε;\nΚαι για να παινεψουμε το σπιτι μας,\nΕΔΩ ΕΙΝΑΙ ΚΑΙ ΤΟ ΠΡΟΓΡΑΜΜΑ,ΓΙΑΤΙ ΩΣ ΓΝΩΣΤΟΝ ΕΙΜΑΙ ΕΓΚΥΡΟ ΕΝΗΜΕΡΩΤΙΚΟ ΒΛΟΓ\n16.00: Εγκαίνια εικαστικής έκθεσης, Μπενσουσάν Χάνι, Εδέσσης 6, πλ. Εμπορίου (Άνω Λαδάδικα)\n19.00-20.30: Συζήτηση με την πρόεδρο του Σωματείου Υποστήριξης Διεμφυλικών (ΣΥΔ) Μαρίνα Γαλανού για τα προβλήματα που αντιμετωπίζουν τα διεμφυλικά άτομα και για τις προκλήσεις του ΛΟΑΤ κινήματος στη σημερινή εποχή, Μπενσουσάν Χάνι, Εδέσσης 6, πλ. Εμπορίου (Άνω Λαδάδικα)\n19:00-20:30: Ομιλία ή/και προβολή με συζήτηση με θέμα την ομοφοβία και τον σχολικό εκφοβισμό, Navarino Network, Απελλού 3, πλ. Ναβαρίνου\n20.00-21.00: "glad? - ΓκΛΑΤ νέες/-οι": 3 ταινίες μικρού μήκους, βραβευμένες στο Διεθνές Φεστιβάλ Θεσσαλονίκης ΛΟΑΤ Ταινιών, Μπενσουσάν Χαν, Εδέσσης 6, πλ. Εμπορίου (Άνω Λαδάδικα)\n20:30-00:30: Street party και καλλιτεχνικά δρώμενα, πλ. Εμπορίου και live από τους remake\n10.00-11.00: Παραλαβή περιπτέρων από τις ενδιαφερόμενες οργανώσεις, συλλογικότητες, πεζόδρομος Αγ. Σοφίας\n11:00-15:00: Πρωινή ενημέρωση κόσμου στα περίπτερα, πεζόδρομος Αγ. Σοφίας\n18:30-19:30: Συγκέντρωση συμμετεχόντων και παρουσίαση της δουλειάς των οργανώσεων στα περίπτερα, πεζόδρομος Αγ. Σοφίας\n19:30-20:15: Χαιρετισμοί (εκπρόσωποι συλλογικοτήτων), πεζόδρομος Αγ. Σοφίας\n20:15-20:30: Χαιρετισμός από Δήμαρχο\n21.30: 00.30: Συναυλία, πεζόδρομος Αγ. Σοφίας\nμαζί μας οι bella fuzz berlin brides marina satti kai ilia barlin!\nΑ.Μ.Κ.Ο. Τhessaloniki Pride – Φεστιβάλ Υπερηφάνειας Θεσσαλονίκης\nΠΙ.ΕΣ.καλα να περασουμε.\nταδε έφη το Μαρουλι νταν 3:03 μ.μ.\nMaster 22 Ιουνίου 2012 - 9:57 μ.μ.\nΟυ σιξσιξσιξ αυτά είναι πράματα του σατανα αλλά θα ριξει φωτιά ο καλός Θεούλης και θα τους κάψει τους ανώμαλους!\nΤο γύρισες; Γιατί, αν το γύρισες και θες να μπανίζεις, όπως είπες, πρέπει να αρχίσω μα ανησυχώ για το τι έχω ανάμεσα στα πόδια μου. Εκτός αν με θες "είμαι ο μοναδικός άντρας που θα σε ´κανε στρέιτ", και να το πάρω πάνω μου να κουνιέμαι σε κάτι Χωστήρες και κάτι Θωμάδες.\nMaster 23 Ιουνίου 2012 - 10:44 π.μ.\n*με θες γιατί\nΔάφνη Χρονοπούλου 22 Ιουνίου 2012 - 10:37 μ.μ.\nYes Girl, I am soooo Proud ― το ίδιο θέμα έχουμε σήμερα Μαρούλι μου. Προσθέτω επίσης πως είναι ε-πί-ση-μο: Προλογίζει ο Δήμαρχος (καλή του ώρα) και κατεβάζει καντήλια ο Μητροπολίτης (που κακό χρόνο να... ― 'χουν όσοι μάς ζαλίζουν τον έρωτα).\nΜαρουλι που ειχε κανει Logout και δεν το θυμοταν 23 Ιουνίου 2012 - 12:38 μ.μ.\nAγαπητε Μαστερ, η αληθεια ειναι οτι εισαι ο μοναδικος ανδρας που μπορει να εμ κανει γυναικα.(Εσυ και 5-10 ακομη,που μου ερχονται ετσι προχειρα).\nΣτειλε ΓΑΜΠΡΟΣ1 στο ipopsifiosprwtisnixtasgamou@yahoo.gr, και μπορει να εισαι αναμεσα στους 100 πρωτους τυχερους που θα χρησιμοποιησω!\nΔαφνη, Εγω ηθελα να προλογιζει ο Ανθιμος, οι υπολοιποι ηθελαν τον Δημαρχο.Ο Ανθιμος παρεξηγηθηκε και βγηκε μετα και εκανα τα ναζακια που ολοι ακουσαμε.Ωχου παρεξηγησιαρης μωρε και αυτος!\nMaster 23 Ιουνίου 2012 - 5:04 μ.μ.\nΑς μην το παινευτώ καλύτερα, δε με συμφέρει...\nΜαρουλι που ακομα δεν εκανε log in 24 Ιουνίου 2012 - 3:06 π.μ.\nAγαπητε μαστερ, ακομα περιμενω το μειλ σας.\nΑνώνυμος 25 Ιουνίου 2012 - 5:18 μ.μ.\n[ άσχετο, αλλά μαρούλι θα σου πω κάτι να χαρείς. αυτό το τελευταίο που έγραψες θα μπορούσε να το γράψει κ εκείνη η καθηγήτριά μας που τόσο πολύ θέλεις να της μοιάσεις. Οπότε είσαι σε πολύ καλό δρόμο :-) ]\nΜαρουλι 26 Ιουνίου 2012 - 2:47 π.μ.\nΧμ μιλας για την καθηγητρια που θελω να γινω Χαλιφης στην θεση της; Και μιλας για το κειμενο με τον Μυζηθρα?\nΚαι μηπως εισαι η μελλοντικη μου συγκατοικος;\nΜηπως να τρομαξω;\nΕργασια και Χαρα.\nΚολαση ειναι οι αλλοι (συμμαθητες).\nΚαυτα ερωτηματα του Ιουνιου


Θερμά συγχαρητήρια στον Πανερυθραϊκό - Ενυπόγραφα\nΕΝΥΠΟΓΡΑΦΑ , Πέμπτη 13 Μαρτίου 2014 - 14:45 0 1 min read\nΟ συνδυασμός ΔΥΝΑΜΗ ΕΛΠΙΔΑΣ – ΣΥΜΜΑΧΙΑ ΠΟΛΙΤΩΝ Κηφισιάς- Νέας Ερυθραίας- Εκάλης, με επικεφαλής τον υποψήφιο δήμαρχο Γιώργο Θωμάκο εκφράζει τα θερμά συγχαρητήριά του προς τους ποδοσφαιριστές, τον προπονητή και τη διοίκηση του Πανερυθραϊκού για την κατάκτηση του 43ου κυπέλλου της ΕΠΣ Αθηνών, κόντρα στο Ηράκλειο, στο γήπεδο της Ριζούπολης.\nΗ χθεσινή ημέρα ήταν πραγματικά ιστορική και αποτελεί δικαίωση της συστηματικής δουλειάς για την ομάδα της Νέας Ερυθραίας, η οποία διαθέτει πιστούς φιλάθλους που στηρίζουν τις προσπάθειές της και την ακολουθούν σε κάθε βήμα της. Ο κυπελλούχος Πανερυθραϊκός χάρισε σε όλους μας ένα χαμόγελο χαράς και αισιοδοξίας και απέδειξε πως μπορεί και στο μέλλον να κερδίσει ακόμα περισσότερες διακρίσεις.\nΗ Νέα Ερυθραία, αλλά και συνολικά ο ενιαίος Δήμος Κηφισιάς, αποτελούν πραγματικά μια αθλητούπολη με σημαντικές διακρίσεις σε πολλά αθλήματα. Οι αθλητές μας είναι οι καλύτεροι πρεσβευτές προβολής της πόλης μας.\nTags #Γιώργος Θωμάκος #Δύναμη Ελπίδας – Συμμαχία Πολιτών Κηφισιάς-Νέας Ερυθραίας-Εκάλης #Συγχαρητήρια στον Πανερυθραϊκό\n"Θύμα του Στεργίου και η χορωδία Μελισσίων"


Στερεά Ελλάδα: Ερχονται καταιγίδες, χαλάζι και επικίνδυνα καιρικά φαινόμενα - Τι προβλέπει | Lamianow.gr\nBy Lamianow.gr 27 Νοεμβρίου 2021, 16:48 0\nΟι καταιγίδες αναμένεται να ενταθούν εκ νέου μετά τις μεσημβρινές ώρες, καθώς ένα νέο βαρομετρικό χαμηλό θα πλησιάσει τη χώρα μας από την περιοχή της κεντρικής Μεσογείου προκαλώντας βροχές και τοπικές καταιγίδες από τα δυτικά, οι οποίες γρήγορα θα επεκταθούν στο μεγαλύτερο μέρος της χώρας έως τις βραδινές ώρες.\nΔείτε στον χάρτη που ακολουθεί, με τους πράσινους σχηματισμούς, την πορεία των βροχών στη χώρα το μεσημέρι του Σαββάτου\nΟ καιρός στην Αθήνα αναμένεται ξανά βροχερός από το απόγευμα, με ισχυρές καταιγίδες από τη νύχτα του Σαββάτου. Νέα επιδείνωση αναμένεται τις απογευματινές ώρες της Κυριακής.\nΠΡΟΓΝΩΣΗ ΓΙΑ ΣΗΜΕΡΑ ΣΑΒΒΑΤΟ 27-11-2021\nΣτη δυτική Ελλάδα βροχές και σποραδικές καταιγίδες κατά τόπους ισχυρές με πρόσκαιρη εξασθένηση από τη νύχτα. Από το απόγευμα προβλέπονται βροχές και σποραδικές καταιγίδες, πρόσκαιρα κατά τόπους ισχυρές στη δυτική Πελοπόννησο και από το βράδυ στην ανατολική Στερεά, την Εύβοια, τη Θεσσαλία και τη νύχτα στα νησιά του βορειοανατολικού Αιγαίου και τη Θράκη.\nΑνεμοι: Από νότιες διευθύνσεις 5 με 6, το απόγευμα στο Ιόνιο 7 πρόσκαιρα 8 μποφόρ, που τη νύχτα θα στραφούν σε δυτικούς με μικρή εξασθένηση.\nΑνεμοι: Από νότιες διευθύνσεις 5 με 6 με πρόσκαιρη ενίσχυση το βράδυ στα 7 και τοπικά στα νότια έως 8 μποφόρ.\nΑνεμοι: Από νότιες διευθύνσεις 5 με 6 και από το βράδυ τοπικά 7 και πρόσκαιρα 8 μποφόρ.\nΑνεμοι: Από νότιες διευθύνσεις 5 με 6 και από τη νύχτα 7 με 8 μποφόρ.\nΑνεμοι: Από νότιες διευθύνσεις 4 με 6 και τη νύχτα στα νότια τοπικά 7 μποφόρ.\nΑνεμοι: Από νότιες διευθύνσεις 5 με 6 με πρόσκαιρη ενίσχυση το βράδυ στα 7 μποφόρ.\nΝέα επιδείνωση από το μεσημέρι της Κυριακής\nΑνεμοι: Από νότιες διευθύνσεις 5 με 7 και από το βράδυ τοπικά 8 μποφόρ.


INNOVATOR MIDI TOWER DLX WINDOW 400W αξίζει; - Κουτιά - TheLab.gr\nINNOVATOR MIDI TOWER DLX WINDOW 400W αξίζει;\nSeptember 29, 2004 in Κουτιά\nΠαιδιά αυτό το tower είναι καλό για τα λεφτά του;\nΤο τροφοδοτικό αντέχει σε non o/c σύστημα Α64 με DVD-R κλπ;\nMπααα... Χάλια κουτί και αμφιβόλου ποιότητος τροφοδοτικό. Δε θα το έπαιρνα.\nTi προτείνεις και απο πού;\nΜε €59 δε βρίσκεις κάτι καλύτερο αλλά από τη στιγμή που μιλάς για Α64 δε νομίζω να τσιγκουνευτείς ένα καλό κουτί και τροφοδοτικό. Υπάρχει η εύκολη λύση του Chieftech από το Πλαίσιο (tower + PSU) ή το HEC-6A19 + ένα καλό τροφοδοτικό (πχ Chieftech ή HEC άνω των 350W)\nΤο chieftec το έχω και αν και έχω μείνει ικανοποιημένος απο αυτά που προσφέρει έχει δύο βασικά μειονεκτήματα για μένα.Το 360W τροφοδοτικό του κάνει θόρυβο(για τα δεδομένα τα δικά μου πάντα).Το κουτί πρέπει να ζυγίζει γύρω στα 15Kg!Θεόβαρο!\nΤο ΗΕC 6A19 που πωλείται;\nπαρε ενα hec 6Α19 και ενα chieftec καμια 400αρια watt!το hec εχει 45ευρω και αν θες υπαρχει και τζαμι με 25ε!\nTo 360W το είχα και δεν έκανε θόρυβο. Καθάρισε το. Το κουτί ζυγίζει γύρω στα 12-13 κιλά και είναι ενδεικτικό της ποιότητάς του.\nΤο HEC το είχα πάρει από τη Στουρνάρη. Σχεδόν όλα τα μαγαζιά το έχουν.\nτο hec πωλειται σχεδον παντου!45ε εχει στο pc-store στη στουρμαρη!τι σε πειραζει αν ειναι βαρη?ισα ισα που ειναι πολυ καλης ποιοτητας!!!\nΤο έχω καθαρίσει μια φορά αλλά κάνει τον πιο πολύ θόρυβο στο αθόρυβο σχετικά συστημα μου(με 2 8ρηδες σε 7 volt και αυτόν του τροφοδοτικού).Για το βάρος έχει χρειαστεί να τον μεταφέρω μερικές φορές και παιδιά μου έχει βγεί η πίστη.Έβριζα τη στιγμή και την ώρα που το αγόρασα.


February 2019 – Έρεισμα\nHome2019 2019 February\nΔΡΑΣΗΕΞΕΛΙΞΗΚΙΝΗΤΟΠΟΙΗΣΗΠΡΟΣΩΠΙΚΗ ΕΝΔΥΝΑΜΩΣΗΑνεπάρκεια ή Διαδικασία Μάθησης;\nΤο Μεγάλο Σχέδιο έχει καθοριστεί. Το πλάνο δράσης έχει συνταχθεί. Το χρονοδιάγραμμα έχει γίνει. Οι δραστηριότητες έχουν ξεκινήσει. Τι είναι λοιπόν αυτό το αίσθημα αναξιότητας που κάνει την εμφάνισή του; Για ποιο λόγο αισθάνομαι ότι αδυνατώ να φτάσω εκεί που θέλω; Για ποιο λόγο αισθάνομαι συχνά ότι κάτι κάνω λάθος; Αφουγκράζομαι για λίγο ένα φωνακλά τύπο...\nΟ κόσμος έχει μαζευτεί σε ένα ξέφωτο. Ήλιος, δυνατή ρυθμική μουσική, έξαψη και ανυπομονησία για την έναρξη ενός αγώνα ορεινού τρεξίματος. Η φύση μας προσκαλεί να χωθούμε στη μαγεία της κλείνοντάς μας το μάτι με την εικόνα του πανέμορφου δάσους που απλώνεται γύρω μας. Ευκαιρία για γιορτή. Ακούγεται το σφύριγμα της εκκίνησης. Τσούρμο ανθρώπων, έμπειροι...\nΕπιτυχία είναι η δράση. Nα πάρω αυτό που έμαθα και να το κάνω κάτι. Nα κάνω έστω και ένα μικρό βήμα κάθε φορά προς μια άγνωστη κατεύθυνση. Επιτυχία είναι η ανθεκτικότητα. Να αντιμετωπίσω την απογοήτευση και να μην την αφήσω να με μπλοκάρει. Να γνωρίζω ότι πάντα θα έρχονται εμπόδια και να γνωρίζω πότε θα...


Το παράλληλο πρόγραμμα του ΣΥΡΙΖΑ ήταν άλλη μια προεκλογική ψευδαίσθηση - Χάρης Θεοχάρης - Κοινοβουλευτικός Εκπρόσωπος ΝΔ - Βουλευτής ΝΔ Νοτίου Τομέα\nΗ Ελλάδα χρειάζεται πολιτικούς που κατανοούν ότι κάθε πολιτική έχει θετικά και αρνητικά, κόστος και ωφέλεια. Η ιδεολογική και στρατηγική στάθμιση αυτών οδηγεί στις πολιτικές αποφάσεις. Ο ΣΥΡΙΖΑ όμως δεν έχει ιδεολογία καθώς δε μπορεί να είναι υπέρ το ρόλου του δημοσίου τομέα από τη μία και να αντιτίθεται στην αξιολόγησή του από την άλλη, τόνισε ο Χάρης Θεοχάρης, Βουλευτής του Ποταμιού, στην εκπομπή MEGA Σαββατοκύριακο με τους Ι. Χασαπόπουλο και Δ. Τάκη.\nΟ ΣΥΡΙΖΑ κατηγορεί ως μετα-πολιτική οποιαδήποτε πολιτική προσέγγιση, αντιτίθεται στη συνέχιση του αποτυχημένου μοντέλου της μεταπολίτευσης, όπου το πολιτικό σύστημα σαν καρκίνωμα καταλάμβανε όλες τις θέσεις ευθύνης με κομματικά στελέχη και αποτυχόντες πολιτευτές. Πριν τις εκλογές ο κ. Ξανθός και ο κ. Κουρουμπλής στο Υπουργείο Υγείας τσακώνονταν για τη λίστα των διοικητών και για το ποιοι εξ αυτών θα προέρχονται από το ΠΑΣΟΚ ή τον ΣΥΡΙΖΑ.\nΣυνεχίζοντας ο Χάρης Θεοχάρης επεσήμανε πως “το παράλληλο πρόγραμμα του ΣΥΡΙΖΑ έχει ήδη πεθάνει. Στην πραγματικότητα δεν υπήρξε ποτέ καθώς ήταν άλλη μια προεκλογική ψευδαίσθηση όπως ακριβώς το πρόγραμμα Θεσσαλονίκης. Ο κ. Φίλης δήλωσε προσφάτως πως με 4 υποθέσεις φοροδιαφυγής θα μπορέσει να αντιμετωπιστεί το ζήτημα του ΦΠΑ στα σχολεία. Ας αρχίσει να υλοποιεί τις υποσχέσεις αντί να φορτώνει με νέα βάρη την κοινωνία. Εμείς δεν θα ψηφίσουμε κανένα μέτρο μέχρι να γίνει αυτό”.\nΑναφορικά με το θέμα της χρήσης καρτών στις ιατρικές επισκέψεις ο Χάρης Θεοχάρης ανέφερε πως ο Ιατρικός Σύλλογος αντιδρά γιατί δεν αισθάνεται άνετα με τα ίχνη των συναλλαγών που αφήνουν αυτές. Θα πρέπει όμως να τονιστεί ότι ήδη υπάρχουν εργαλεία όπως η ηλεκτρονική συνταγογράφηση για να χτυπηθεί η φοροδιαφυγή στις ιατρικές υπηρεσίες ακόμα και χωρίς τη χρήση καρτών. Αναφορικά με το θέμα του κόστους των POSκαι της γενίκευσης της χρήσης καρτών ο Χάρης Θεοχάρης υποστήριξε πως μια ιδέα είναι η δημιουργία ενός εθνικού δικτύου το οποίο θα παρακάμπτει αυτά των ιδιωτικών εταιρειών ώστε να μειωθεί το κόστος για τους επαγγελματίες.\nΗ κυβέρνηση με τις πράξεις της ακυρώνει το δικό της αφήγημα. Στην πραγματικότητα θα μας…


Δωρεά τροφίμων από τον Όμιλο ΗΡΑΚΛΗΣ στο Κοινωνικό Παντοπωλείο Βόλου\nΤελευταία ενημέρωση: 2021-04-28, 09:46:06\nΣε δωρεά σημαντικής ποσότητας τροφίμων στο Κοινωνικό Παντοπωλείο Βόλου προχώρησε ο Όμιλος ΗΡΑΚΛΗΣ.\nΟ Αντιδήμαρχος Κοινωνικής Μέριμνας και Αλληλεγγύης κ. Τζούνης Ευθύμιος και το προσωπικό του Κοινωνικού Παντοπωλείου Δήμου Βόλου, ευχαριστούν θερμά τον Όμιλο ΗΡΑΚΛΗΣ για την τόσο σημαντική προσφορά σε διάφορα είδη τροφίμων που είναι απαραίτητα για τους ωφελούμενους του Κοινωνικού Παντοπωλείου.\nΕιδικότερα σε δήλωσή του επισημαίνει: «Η επίσκεψη του Διευθυντή του Εργοστάσιου Βόλου κ. Βλάχου Μιχάλη και της Διευθύντριας Ανθρώπινου Δυναμικού κας Μαλαμούλη Αποστολίας, μας χαροποίησε ιδιαίτερα καθώς είχαμε την ευκαιρία να τους ξεναγήσουμε στους χώρους του Κοινωνικού Παντοπωλείου και να ενημερωθούν από κοντά για τον τρόπο με τον οποίο λειτουργούμε αλλά και τις διαδικασίες διανομής των προϊόντων και των χορηγιών που παραλαμβάνουμε.\nΗ προσφορά του Ομίλου ΗΡΑΚΛΗΣ είναι για εμάς πολύ σημαντική, καθώς οι ποσότητες αυτών των προϊόντων θα συνδράμουν στην ενίσχυση των οικογενειών που έχουν ενταχθεί και συνεχίζουν να εντάσσονται στο Κοινωνικό Παντοπωλείο του Δήμου Βόλου. Το συνεχές ενδιαφέρον και η στήριξή σας συμβάλλει στη δημιουργία μιας γέφυρας επικοινωνίας και αλληλεγγύης, δίνοντας το μήνυμα σε αυτούς που πραγματικά έχουν ανάγκη, ότι ζούμε σε μια κοινωνία αλληλοβοήθειας και ότι είμαστε πραγματικά κοντά τους».\nΝα σημειωθεί πως το Κοινωνικό Παντοπωλείο Δήμου Βόλου συνιστά Δομή Παροχής Βασικών Αγαθών, και στηρίζει ευπαθείς ομάδες πληθυσμού του Δήμου Βόλου, οι οποίες διαβιούν κάτω από το όριο της φτώχειας.


Υπάρχουμε….. Συνυπάρχουμε;: Ιουνίου 2006\nMε λένε Kατερίνα. Γεννήθηκα στην Aθήνα, στο μαιευτήριο «Aλεξάνδρα». Tο 1988. Oι γονείς μου έμεναν τότε στην πλατεία Aμερικής. O πατέρας μου ήρθε από την Κένυα στην Eλλάδα όταν ήταν επτά χρονών. Δεν ξέρω πώς ήρθε. Ξέρω ότι ζούσε εδώ με την οικογένειά του.\nΌταν μεγάλωσε γνώρισε τη μάνα μου, που είχε έρθει στην Eλλάδα από την Γκάνα. Παντρεύτηκαν και γεννήθηκα εγώ. Όταν ήμουν πέντε χρονών οι γονείς μου χώρισαν. O πατέρας μου μετανάστευσε ξανά το 1993 στη Σουηδία. Σήμερα είναι Σουηδός πολίτης. Eγώ και η μητέρα μου μείναμε εδώ. Aπό τα παιδικά μου χρόνια θυμάμαι με πολύ αγάπη το νηπιαγωγείο. Περνούσα θαυμάσια με τα άλλα μωρά. Mετά ήρθε το δημοτικό. Στην αρχή τα παιδάκια δεν με ακουμπούσαν, γιατί φοβόντουσαν μη μαυρίζουν, και με ρωτούσαν συνέχεια αν ξεβάφω. Γυρνούσα στο σπίτι και βομβάρδιζα τη μητέρα μου με ερωτήσεις: «Mαμά γιατί εγώ είμαι μαύρη και οι άλλοι είναι λευκοί;». Eκείνη μου έλεγε ότι οι άνθρωποι είναι σαν τα λουλούδια, έχουν διάφορα χρώματα. Mου έλεγε ότι στην Aφρική συμβαίνει το αντίθετο. Eκεί οι μαύροι είναι πολλοί και οι λευκοί λίγοι. Mου έλεγε ότι στις φλέβες όλων των ανθρώπων κυλά το ίδιο αίμα... Σιγά σιγά τα παιδάκια άρχισαν να με συνηθίζουν. Mόνο όταν τσακωνόμασταν με έβριζαν.\nΠρέπει να πω ότι είχα υπέροχους δασκάλους. Στο Γυμνάσιο τα ρατσιστικά λιγόστεψαν. Στο Λύκειο με πείραζαν μόνο τα παιδιά από την Aλβανία και τη Pωσία. Mάλιστα έχω μάθει τις βρισιές για τους μαύρους στα αλβανικά και στα ρώσικα. Θυμάμαι την παρέα μου στο Λύκειο. Ήμασταν αχώριστα όλα τα κορίτσια, όλα παιδιά μεταναστών. Aνάμεσα σε αυτά και η Mαρία, οι γονείς της οποίας ήταν από την Aλβανία. Kάθε φορά που πηγαίναμε στο σπίτι της, εκείνη τσακωνόταν άγρια με τη μητέρα της. Eμείς δεν καταλαβαίναμε, επειδή τα έλεγαν στα αλβανικά. Mια μέρα τα πράγματα αγρίεψαν. Bλέπω τη Mαρία να έχει γίνει κατακόκκινη από το θυμό της. Kάποια στιγμή φωνάζει στη μάνα της: «Σκάσε κωλοαλβανίδα, σκάσε!». Tα χάσαμε. Mετά έμαθα ότι όλος ο καυγάς γινόταν για μένα. H μάνα της δεν ήθελε μαύρες στο σπίτι. Kαι όχι μόνο αυτό. Eπειδή τρώγαμε συχνά στο σπίτι της Mαρίας, η μάνα της έπαιρνε το πιάτο όπου έτρωγα ή το ποτήρι όπου έπινα νερό και τα πέταγε στα σκουπίδια... Έπαθα σοκ όταν το 'μαθα. Πιστεύω ότι όλοι έχουμε δόσεις ρατσισμού μέσα μας. Όσο πιο ανασφαλείς, τόσο πιο ρατσιστές είμαστε. O ρατσισμός είναι άγνοια, φόβος, φθόνος. Kαι συμφέρον. Για να τον έχεις τον άλλον από κάτω και να μην τον αφήσεις να σηκώσει κεφάλι. H ζωή μού έχει μάθει ότι όποιος τρώει το ρατσισμό στη μάπα γίνεται κομπλεξικός και είναι γεμάτος μίσος για τους άλλους. Aυτό είναι το κακό με το ρατσισμό, κολλάει και το θύμα του. Ήμουν τυχερή γιατί είχα μια μάνα που συζητούσε επί ώρες μαζί μου γι' αυτά τα πράγματα. Δεν άφησε να ριζώσουν τα κόμπλεξ και το μίσος μέσα μου.\nO χειρότερος ρατσισμός, όμως, είναι αυτός που φορά το πρόσωπο του νόμου. Γι' αυτόν θέλω να μιλήσω. Όλα ξεκίνησαν πριν από μερικούς μήνες, όταν έγινα 18 χρονών. Mέχρι τότε ήμουν γραμμένη στα χαρτιά της μητέρας μου. Πήγα να βγάλω άδεια παραμονής και μου ζήτησαν διαβατήριο από την Kένυα, επειδή έχω κρατήσει το επώνυμο του πατέρα μου. Ήμουν τόσο αφελής που πίστευα ότι τα παιδιά των μεταναστών που γεννιούνται εδώ, τουλάχιστον όταν συμπληρώσουν δεκαοκτώ χρόνια, είναι Έλληνες πολίτες. Θεωρώ τον εαυτό μου Eλληνίδα, στον ίδιο βαθμό που τον θεωρούν και τα παιδιά που έχουν γεννηθεί από Έλληνες γονείς. Όταν το άκουσαν αυτό οι υπάλληλοι κόντεψαν να βάλουν τα γέλια. Έτσι έμαθα ότι εμάς, τα παιδιά που γεννιόμαστε εδώ, μας θεωρούν ξένα. Γι' αυτό δεν μας γράφουν καν στα δημοτολόγια. Γεννιόμαστε εδώ και το κράτος μας θεωρεί σαν να έχουμε έρθει μόλις χθες! Θυμάμαι μια υπάλληλο που μου είπε: «Kαταλαβαίνεις ελληνικά, κορίτσι μου; Eμείς θέλουμε διαβατήριο από την πατρίδα σου». Kαι της απάντησα: «Kυρία μου, τα ελληνικά τα ξέρω καλύτερα από σας. H πατρίδα μου είναι η Eλλάδα, όχι η Aφρική, επομένως μου χρωστάτε ένα διαβατήριο!». Eδώ στην Aθήνα δεν υπάρχει καν πρεσβεία της Kένυας. Στην Kένυα δεν έχω πάει ποτέ. Πρέπει να πάω τώρα μαζί με τον πατέρα μου. Δεν ξέρω όμως εάν θα μου δώσουν διαβατήριο, γιατί διαβατήριο δίνουν μόνο σε όσους γεννιούνται εκεί πέρα. Eπομένως για να πάρω κενυάτικο διαβατήριο πρέπει να έχω πρώτα ελληνική ταυτότητα. Eπιπλέον, εάν πάω στην Kένυα δεν μπορώ να γυρίσω πίσω στην Eλλάδα, γιατί δεν έχω χαρτιά. Tώρα είμαι παράνομη. Mπορούν να με απελάσουν και είμαι στη διακριτική ευχέρεια του κάθε αστυνομικού. Πού να με απελάσουν όμως; Eγώ δεν έχω άλλη πατρίδα εκτός από την Eλλάδα. Kυκλοφορώ τώρα με τη ληξιαρχική πράξη γέννησής μου που λέει ότι έχω γεννηθεί στο «μαιευτήριο Aλεξάνδρα», στην Aθήνα, το καλοκαίρι του 1988. Mου φαίνεται ο εαυτός μου σαν ηθοποιός σε κάποια κωμικοτραγική ταινία που δεν ξέρω πώς θα τελειώσει. O πατέρας μου στη Σουηδία έχει τρελαθεί με την κατάσταση. Θέλει να με πάρει εκεί αλλά δεν μπορώ να ταξιδέψω. Δεν έχω χαρτιά. Σκεφτήκαμε με το αγόρι μου, τον Aργύρη, να παντρευτούμε, έστω και για τα χαρτιά, αλλά δεν μπορούμε. Eίμαι παράνομη. Δεν μπορώ να ανοίξω AΦM, δεν μπορώ να δώσω Πανελλήνιες. Δεν μπορώ να γραφτώ στο πανεπιστήμιο. Γιατί δεν έχω χαρτιά. Kαι έχω γεννηθεί στο «μαιευτήριο Aλεξάνδρα», στην Aθήνα, το καλοκαίρι του 1988. Nιώθω ταπεινωμένη. Nιώθω σαν κάποιος να βίασε τα όνειρά μου, την προσωπικότητά μου, το μέλλον μου. Nιώθω σαν να με έβαλαν σε ένα μόνιμο περιθώριο. Δεν είναι απάνθρωπο εμάς, τα παιδιά που γεννηθήκαμε εδώ, να μας κάνουν να νιώθουμε απάτριδες και απόβλητα; Γιατί γίνεται αυτό άραγε; Mπορεί κανείς να μου απαντήσει;\nAthens Voice: 29/06/2006\nΥΓ. Από σήμερα θα δημοσιεύσω σε αυτό το μπλογκ τις ιστορίες που δημοσιεύω εδώ και έξι μήνες στην Athens Voice. Οι ιστορίες αυτές θα γίνουν βιβλίο. Αρχίζω από την ιστορία αυτή επειδή είναι σχεδόν «δίδυμη» με εκείνη της Αθηνάς (δες παρακάτω στο μπλογκ). Επίσης έχω κάνει ένα λάθος. Έχω γράψει στο δημοσιευμένο κείμενο στην AV ότι ο πατέρας της είναι από την Γκάνα και η μητέρα της από την Κένυα ενώ ισχύει το αντίστροφο. Το διόρθωσα στο παρόν κείμενο, κατόπιν υποδείξεως της ίδιας της Κατερίνας. Αλλά πιστέψτε με, τώρα και έξι μήνες που ψάχνω και καταγράφω αυτές τις ιστορίες, μερικές φορές «ζαλίζομαι γιατί είναι τόσο δυνατές... Καλή ανάγνωση\nΑναρτήθηκε από Gazi Kapllani στις 11:10 μ.μ. 32 σχόλια:\nΑναρτήθηκε από Gazi Kapllani στις 9:42 μ.μ. 38 σχόλια:\nΑναρτήθηκε από Gazi Kapllani στις 5:28 μ.μ. 105 σχόλια:


openfish.gr – Πρόταση για τη δημιουργία ενός εθνικού γεωπληροφοριακού συστήματος αναφοράς για τους αλιευτικούς κανονισμούς « labs.opengov.gr\nGIS, αλιεία, ΕΛ/ΛΑΚ, περιβάλλον\nΣχόλιο από Πανελλήνιος Σύλλογος Τεχνολόγων Ιχθυολόγων (ΠΑ.Σ.Τ.Ι.) — 25 Απριλίου, 2010 @ 10:57 μμ\nΚαλή – αλλά σύνθετη και δύσκολη – προσπάθεια.\nΣτην διάθεση σας για κάθε βοήθεια.\nΠαρακαλώ να μας ενημερώνετε για την πρόοδο.\nΣχόλιο από netcomb2b — 26 Απριλίου, 2010 @ 3:20 πμ\nΑυτό κι αν είναι Green !\nΤελικά υπάρχει φώς στην άκρη του τούνελ, αφού το ΕΛ/ΛΑΚ είναι εδώ.\nΕυτυχώς γιατί η «αμοιβαία εκτίμηση» είχε χάσει την ενδεκάτη εντολή\n«τίμα τον άνθρωπο της προσφοράς για τον πολίτη της χώρας σου».\nΗ κυρία Μαρία Δαμανάκη ως Ευρωπαία επίτροπος γνωρίζει το θέμα για να “αγκαλιάσει” το project και να βοηθήσει με την κουλτούρα της, τις εξαιρετικές της ικανότητες και την βέλτιστη πρακτική της στην χρηματοδότησή του ?\nΓιατί εγώ τουλάχιστον βλέπω το θέμα φορτωμένο μόνο με πλεονεκτήματα……απο κάθε άποψη.\nΝομίζω τουλάχιστον πρέπει να απαντήσουμε στην κρίση… “με τεχνολογία για τον άνθρωπο”.\nΧρειάζεται συνεργασία παντού και με κάθε τρόπο αλλά πιστεύω εδώ “το γοργόν και χάρη έχει”.\nΜπράβο & 10+\nΣχόλιο από manpan — 26 Απριλίου, 2010 @ 8:41 πμ\nΚαλή ιδέα, με άμεσα αποτελέσματα από την υλοποίησή της. Μού άρεσε πολύ το πρωτότυπο.\nΣχόλιο από ykaralis — 26 Απριλίου, 2010 @ 2:57 μμ\nΣυγχαρητήρια! Χρειαζόμαστε τέτοιες φρέσκες ιδέες.\nΣχόλιο από Πανελλήνιος Σύλλογος Τεχνολόγων Ιχθυολόγων (ΠΑ.Σ.Τ.Ι.) — 26 Απριλίου, 2010 @ 9:17 μμ\nΠολύ ενδιαφέρον. Και πολύ δύσκολο.\nΣχόλιο από Συνομοσπονδία Αλιέων Ελλάδας — 27 Απριλίου, 2010 @ 10:46 πμ\nΣτις ελληνικές θάλασσες και στην αλιεία κυριαρχεί μεθοδευμένα και οργανωμένα μια χαώδης κατάσταση όσον αφορά τις δραστηριότητες και τα θεσμικά πλαίσια που τις χαρακτηρίζουν. Η σύγχρονη τεχνολογία, οι καινοτόμες προτάσεις, οι νέες ιδέες που πιθανόν ανησυχούν καποιους δεν παυούν να είναι βασικό εργαλείο για την ανάπτυξη στον τομέα της αλιείας με την παράλληλη στήριξη του επιπέδου του Έλληνα ψαρά όσον αφορά νομοθετικά πλαίσια εθνικά και ευρωπαικά αλλά και προβληματισμούς για μια ριζοσπατική και σύγχρονη οικολογική συνείδηση για την οποία στην αλιεία υπάρχει η δυνατότητα.\nΗ δουλειά σας είναι αξιοπρόσεχτη, πρέπει να γίνει απλουστευμένη για να μπορεί να χρησιμοποιηθεί από όλους του Έλληνες ψαράδες οιοποίοι έχοντας το σαν σημείο αναφοράς και σε συνδυασμό με την βοήθεια που δέχονται από την Συνομοσπονδία Αλιέων Ελλάδας να μπορούν πραγματικά να αξιοποιήσουν τα δεδομένα για βελτίωση όχιο μόνο της ποιότητας δουλειάς τους αλλά και του εισοδήματος τους. Τη βοηθεία μας θα πρέπει να τη θεωρείτε δεδομένη και πιστεύουμε πως προς αυτήν την κατεύθυνση θα πρέπει να κινηθούν και τα συναρμόδια Υπουργεία Αγροτικής και Τροφίμων και Προστασίας του πολίτη.\nΣχόλιο από OMOΣΠΟΝΔΙΑ ΑΛΙΕΩΝ ΑΝ. ΜΑΚ.- ΘΡΑΚΗΣ — 27 Απριλίου, 2010 @ 6:01 μμ\nΠρωτότυπη αλλά και πρακτική πρόταση. Οι ψαράδες της Αν. Μακεδονίας και Θράκης σας συγχαίρουν και ελπίζουν να υλοποιηθεί. ΄Οπου κι αν μας χρειαστείτε δηλώνουμε παρόντες.\nΣχόλιο από Βικτώρια Μαργαρίτη — 27 Απριλίου, 2010 @ 6:18 μμ\nΣυγχαρητήρια, εξαιρετική ιδέα. Μακάρι να πραγματοποιηθεί, θα βοηθήσει πάρα πολύ.\nΣχόλιο από kostasole — 27 Απριλίου, 2010 @ 7:26 μμ\nΥπάρχει καμιά ελπίδα πια για την σωτηρία των θαλασσών? Αν και είμαι φύσει αισιόδοξος με προβληματίζει πολύ αυτό το θέμα. Ποιες μπορεί να είναι αυτές οι αποφάσεις που θα μπορούσαν να αναστρέψουν αυτή την κατηφόρα και την καταστροφή των Ελληνικών θαλασσών. Ποιοι πολιτικοί θα μπορούσαν να καταλάβουν από τις καρέκλες τους αυτό το δράμα που ζουν καθημερινά οι άνθρωποι της θάλασσας ?\nΌλοι αλληλοκατηγορούνται ψάχνοντας να βρουν τον υπαίτιο της κατάντιας. Το Θέμα είναι πια οτι πια στην αγορά βρίσκεις μόνο ένα μικρο ποσοστό ψαριών που να μην είναι εισαγωγής η ιχθυοτροφείου…\nΑς γίνει επομένως αυτή η ελπιδοφόρα δουλειά που ξεκινάτε και να είστε σίγουροι ότι θα υπάρξουν υποστηρικτές σας!\nΣχόλιο από ΣΤΑΥΡΟΣ ΤΣΕΛΑΣ — 28 Απριλίου, 2010 @ 1:22 μμ\nΠΟΛΥ ΚΑΛΗ Η ΠΡΟΣΠΑΘΕΙΑ ΣΑΣ\nΗ ΥΠΗΡΕΣΙΑ ΜΑΣ ΓΙΑ ΝΑ ΚΑΛΥΨΗ ΤΟ ΚΕΝΟ ΠΟΥ ΥΠΑΡΧΕΙ ΣΤΗΝ ΕΛΛΑΔΑ\nΔΗΜΙΟΥΡΓΗΣΕ ΠΡΟΣΦΑΤΑ ΜΙΑ ΙΣΤΟΣΕΛΙΔΑ ΜΕ ΠΛΗΡΟΦΟΡΙΕΣ ΓΙΑ ΤΗΝ ΑΛΙΕΙΑ ΚΑΙ ΤΙΣ ΥΔΑΤΟΚΑΛΛΙΕΡΓΕΙΕΣ\nΣΤΗΝ ΟΠΟΙΑ ΠΡΟΟΔΕΥΤΙΚΑ ΘΑ ΕΝΣΩΜΑΤΩΣΟΥΜΕ ΟΛΗ ΤΗΝ ΑΛΙΕΥΤΙΚΉ ΝΟΜΟΘΕΣΙΑ.\nΣΤΗ ΔΙΑΘΕΣΗ ΣΑΣ ΓΙΑ ΚΑΘΕ ΒΟΗΘΕΙΑ.\nΣχόλιο από Αλιευτικος Συνεταιρισμος Οστρακοκαλλιεργητων Ροδοπης — 29 Απριλίου, 2010 @ 11:48 πμ\nΣυγχαρητήρια για την προσπάθεια που ξεκινήσατε στην οργάνωση της καλύτερης διαχείρησης των ελληνικων θαλασσων που θα βοηθήσει στην αειφόρο ανάπτυξη των αλιευτικών πεδίων


ΚΙΧΛΗ: 35 ~ Λώρεvς Ντάρρελ: Τα ελληνικά νησιά Κίχλη\n35 ~ Λώρεvς Ντάρρελ: Τα ελληνικά νησιά\nΟ Πόρος έχει μια μαγευτικότατη ρυμοτομία, που προφανώς, έχει σχεδιαστεί από τρελά Γιαπωνεζάκια με τη βοήθεια του Πάουλ Κλέε και του Ραούλ Ντιφί. Είναι ένα κουτί με παιδικά τουβλάκια τα οποία έχουν στηθεί γρήγορα και αβίαστα μπροστά στον μικρό αυχένα του ακρωτηρίου που αιχμαλωτίζει τους ανέμους και εκτείνει μπροστά στη μαγική γαλάζια γραμμή του ορίζοντα το μακρύ παρτέρι του με τα λαμπερά χρώματα, τα οποία σχεδόν δεν έχουν στεγνώσει ακόμη. Η υγρασία τρέμει με το θαμπό φως πάνω στην υγρή μπογιά των σπιτιών, και το φως που αλλάζει τη διαστίζει με φτερά πεταλούδας. Όπως το λιμάνι διαγράφει την καμπύλη του, τα πάντα μοιάζουν να κινούνται πάνω σ' ένα πλατό που καλά καλά δεν είναι μεγαλύτερο απ' τη ρομβία κάποιου πανηγυριού, κι έχεις την ψευδαίσθηση ότι, δίχως να κατέβεις απ' το πλοίο, μπορείς να σκύψεις από την κουπαστή και να παραγγείλεις ένα ούζο. Κι αυτή η αίσθηση της εγγύτητας εντείνεται τόσο, που έχεις την εντύπωση πως αρμενίζεις στον κεντρικό δρόμο, με τους κατοίκους να περπατούν με το πάσο τους δίπλα στο καράβι. Νιώθεις ότι στο τέλος θα βάλουν τα φιλικά τους χέρια πάνω στα σκοινιά και σιγά σιγά θα το σταματήσουν. Η καλύτερη περιγραφή της εισόδου στον Πόρο είναι αυτή του Χένρι Μίλερ, ο οποίος απαθανάτισε με δεξιοτεχνικό τρόπο το λιμάνι στο ταξιδιωτικό του βιβλίο για την Ελλάδα. Ό,τι και να πει κανείς για τη γοητεία αυτής της γωνίτσας του Αιγαίου και την αίσθηση αγαλλίασης που μεταδίδει δεν θα υπερβάλει.\nΈνας "Καβάφης" στην νοτιοδυτική μαρίνα του Πόρου (φωτ: K.)\nΕπιπλέον ο Πόρος ποτέ δεν μοιάζει τόσο παραφορτωμένος με τουρίστες όσο η Ύδρα — παρόλο που είναι αυταπάτη, επειδή είναι τόσο δικαιολογημένα ξακουστός, που πάντα υπάρχουν επισκέπτες, αλλά κι ένας αρκετά μεγάλος αριθμός κατοίκων. Είναι το πιο ευτυχισμένο μέρος που γνώρισα ποτέ μου.\nΑκριβώς απέναντι από τον Πόρο, στην ηπειρωτική Ελλάδα, βρίσκεται ο Γαλατάς, άλλο ένα όμορφο χωριουδάκι που προκαλεί την ευφορία, έχοντας κάποια από τα ίδια θέλγητρα, αλλά λιγότερες ανέσεις. Συνδέονται με βολικά φέρι μποτ και, αν θέλεις να κάνεις εκδρομές στην Πελοπόννησο, είναι ένα καλό σημείο για να ξεκινήσεις. Συστήνω ανεπιφύλακτα το περπάτημα στον Πόρο, επειδή έχει σκιερά δάση που το έδαφος τους είναι καλυμμένο με πευκοβελόνες. Στο ρομαντικό νησάκι που λέγεται Καλαβρία, το οποίο συνδέεται με τη «μητέρα» του μ' έναν στενό ισθμό, κάποτε είχε χτιστεί ένα αρχαίο, ξακουστό ιερό του Ποσειδώνα. Σήμερα δεν έχουν μείνει και πολλά πράγματα, παρόλο που τα ερείπιά του βρίσκονται σε ένα εξαίσιο σημείο. Εδώ κατέφυγε ο Δημοσθένης, ελπίζοντας ότι οι μακεδόνες βάρβαροι δεν θα τολμούσαν να βεβηλώσουν ένα τόσο αρχαίο και σεβαστό μέρος. Όταν οι ελπίδες του αποδείχτηκαν φρούδες, αυτοκτόνησε με δηλητήριο στο βωμό, ή τουλάχιστον αυτή είναι η ιστορία που αφηγείται ο Πλούταρχος.\nTο κανάλι (φωτ: K.)\nΜπορεί να είναι τα πεύκα που κάνουν αξέχαστο τον Πόρο. Τα δάση μοιάζουν ποτισμένα στο ρετσίνι, τα πάντα μυρίζουν σαν καινούργιο καράβι. Όταν καταπλέεις στο λιμάνι το καλοκαίρι, σε τυλίγουν κύματα έντονης μυρωδιάς πεύκου που αιωρούνται στα ήσυχα νερά του λιμανιού. Ολόκληρο το νησί μυρίζει και γυαλίζει σαν πρόσφατα βερνικωμένος καμβάς — με το πράσινο της ελιάς και το κίτρινο του λεμονιού. Και το σταθερό ψιχάλισμα των μπουζουκιών, και το πιο διαπεραστικό, πιο πυρετώδες, των μεθυσμένων απ' τον ήλιο τζιτζικιών φτάνει γλιστρώντας απαλά πάνω στη θάλασσα.\nΑποδώ μπορείς επίσης να επισκεφτείς εύκολα το αρχαίο λιμάνι της Τροιζήνας. Έτσι θα συνειδητοποιήσεις ότι ο Πόρος, είναι απλώς και μόνο ένα νησί: Κάποτε μπορούσε να φτάσει κανείς εδώ από την ηπειρωτική Ελλάδα περνώντας με τα πόδια τα ρηχά νερά.\nΜετάφραση: Ελεάνα Πανάγου\nΛόρενς Ντάρελ, Τα ελληνικά νησιά\nεπίμετρο: Βαρβάρα Παπασταύρου-Κορωνιωτάκη\nΕκδόσεις: Μεταίχμιο, 2005\nο Λώρενς Ντάρρελ στo ταξιδεύοντας, στα αυτοβιογραφικά και στο λογοτεχνικά ταξίδια στον κόσμο\nαναρτήθηκε από το χρήστη Κατερίνα Στρατηγοπούλου-Μ. στις 4.2.12


[email protected] (Enikonomia.gr) http://www.enikonomia.gr/timeliness/229091,georgiadis-ston-ant1-oloi-oi-ellines-prepei-na-einai-yperifanoi-g.html http://media.enikonomia.gr/data/photos/resized/125_229091_c30d364740-8cf4d18db5eed790.jpg Tι λέει ο υπουργός Επενδύσεων από τις ΗΠΑ, όπου βρίσκεται, συνοδεύοντας τον Πρωθυπουργό, για τις επαφές Μητσοτάκη – Τραμπ, τα F-35 και τις επενδύσεις... 1/8/2020 9:00:00 PM 1/8/2020 9:00:00 PM\nδημοσιεύθηκε: 08/01/2020 21:00\n«Είναι εξαιρετικά μικρόψυχη η κριτική του ΣΥΡΙΖΑ και δείχνει ότι δεν χώνεψαν ακόμη ότι έχασαν τις εκλογές στις 7 Ιουλίου», είπε οΆδωνις Γεωργιάδης,στο κεντρικό δελτίο ειδήσεων του ΑΝΤ1 με τον Νίκο Χατζηνικολάου, σχολιάζοντας την κριτική για τη συνάντηση Μητσοτάκη – Τραμπ στον Λευκό Οίκο.\n«Επί της ουσίας, αυτή η συνάντηση πήγε πάρα πολύ καλά», είπε ο κ. Γεωργιάδης, λέγοντας ότι ήταν αυτονόητο οι δημοσιογράφοι στις ΗΠΑ να απευθύνουν τα ερωτήματα που έκαναν στον Ντόναλντ Τραμπ και προσθέτοντας «τι ακριβώς έπρεπε να κάνει ο Πρωθυπουργός; Να σηκωθεί να φύγει ή να παρέμβει και να μιλήσει για το Ιράκ και να περιπλέξει τα πράγματα; Ουδέποτε σε καμία επίσκεψη και συνομιλία δεν έχει υπάρξει δημόσια αποδοκιμασία κατά της Τουρκίας κι αυτό είναι φυσιολογικό, καθώς οι Αμερικανοί έχουν συμφέροντα και στην Ελλάδα και στην Τουρκία», υπογράμμισε ο κ. Γεωργιάδης.\nΌπως σημείωσε ο υπουργός Επενδύσεων και Ανάπτυξης, ο οποίος συνοδεύει τον Πρωθυπουργό στις ΗΠΑ, στο ραντεβού Μητσοτάκη – Τραμπ «η συζήτηση έγινε σε πολύ θερμό κλίμα και τα αποτελέσματα θα φανούν το επόμενο διάστημα. Όλοι πρέπει να είναι υπερήφανοι, διότι ο Πρωθυπουργός περιέγραψε με σαφήνεια τις κόκκινες γραμμές που αφορούν τα κυριαρχικά μας δικαιώματα».\n«Αν κάτι βγήκε από αυτήν την συνάντηση ήταν η υποστήριξη του Προέδρου Τραμπ να ενταχθεί η χώρα μας στην παραγωγή των F-35», είπε ο κ. Γεωργιάδης, ενώ αναφερόμενος στις αμερικανικές επενδύσεις στην Ελλάδα, είπε ότι ο Ντόναλντ Τραμπ έδειξε πολύ μεγάλο ενδιαφέρον για την χώρα μας, σημειώνοντας ότι σε συνάντηση του ιδίου με τον Γουίλμπουρ Ρος συμφωνήθηκε να υπάρξει μηχανισμός παρακολούθησης της πορείας κάθε αμερικανικής επένδυσης στην Ελλάδα, σημειώνοντας ότι το κλίμα ήταν τόσο καλό, ώστε συνέβησαν και πολλά ευτράπελα, στα οποία όμως δεν ήθελε να αναφερθεί.\n#ΑΔΩΝΙΣ ΓΕΩΡΓΙΑΔΗΣ #ΤΡΑΜΠ #ΜΗΤΣΟΤΑΚΗΣ\nΑξιωματούχος του Λευκού Οίκου: Εργαζόμαστε για την ελληνοτουρκική προσέγγιση\nΤο παρασκήνιο της επίσκεψης Μητσοτάκη στο ΔΝΤ - Πώς τον υποδέχτηκε η Γκεοργκίεβα\nΟ απολογισμός της συνάντησης Μητσοτάκη - Τραμπ: Τα 3+1 κέρδη στην Ουάσινγκτον


Γλυκά Νερά: «Έχασα δύο παιδιά» – Τα πρώτα λόγια του πατέρα του 32χρονου πιλότου – Μαλεβιζιώτης\n«Το μωράκι είναι μαζί μας. Το μόνο που μας ενδιαφέρει αυτή τη στιγμή είναι η τύχη αυτού του μωρού και θέλουμε να είμαστε όσο το δυνατόν πιο συγκεντρωμένοι πάνω σε αυτό. Ως πατέρας αυτή τη στιγμή, έχω χάσει δύο παιδιά. Προσπαθώ να μην έχει περισσότερο κακή τύχη ένα παιδάκι που δεν φταίει σε τίποτα», είπε ο πατέρας του 32χρονου πιλότου.\nΕτικέτες: Έγκλημα στα Γλυκά ΝεράεξελίξειςΚαρολάινπαιδίπιλότος


πόλη στην Έσση της Γερμανίας\n57 450 000 m² και 57,51 km²\nΚοινότητες του ΒάιλμπουργκΕπεξεργασία\nΑπό το 993 έως το 1062, η πόλη δωρήθηκε εν μέρει στην Επισκοπή του Βορμς. Περίπου το 1225, ο Επίσκοπος του Βορμς υποσχέθηκε την παράδοση της πόλης στον Οίκο του Νασσάου, οι οποίοι στο τέλος αγόρασαν την περιοχή, δίνοντας έναν χρόνο αργότερα στην πόλη τα ίδια δικαιώματα με αυτά της Φραγκφούρτης. Ο Κόμης Γιόχαν Α΄ του Νασσάου έχτισε την κατοικία του στην περιοχή το 1355, ανακαίνισε το κάστρο και κατασκεύασε τα τείχη της πόλης. Το 1359, κατασκεύασε λίθινη γέφυρα επί του Λαν.\nΟ Οίκος του Νασσάου διάπλασε την ιστορία της πόλης για αρκετούς αιώνες. Ο Κόμης Γιόχαν Ερνστ (1664–1719), πιο συγκεκριμένα, ανακαίνισε την πόλη του επεκτείνοντας την ακρόπολη του κάστρου, κατασκευάζοντας πάρκο και αλλάζοντας το πρόσωπο της πόλης. Έτσι το Βάιλμπουργκ έγινε μια από τις πιο καλοσυντηρημένες πόλεις την εποχή του απολυτισμού. Από το 1806, η πόλη διοικούνταν από το νεοϊδρυθέν Δουκάτο του Νασσάου. Το 1816 ο Γουλιέλμος, Δούκας του Νασσάου μετέφερε την οικία του στο Μπίμπριχ. Το 1866, το Δουκάτο του Νασσάου προσαρτήθηκε στην Πρωσία.\nΕθνικοσοσιαλισμός και Β΄ Παγκόσμιος ΠόλεμοςΕπεξεργασία\nΟ θυρεός της πόλης θεσμοθετήθηκε για πρώτη φορά το 1906, στο πλαίσιο των εορτασμών της χιλιετίας από την πρώτη αναφορά της πόλης σε έγγραφα. Δείχνει ένα κάστρο σε ασημί και μπλε φόντο. Ο μεσαίος πύργος από τους τρεις έχει κόκκινη οροφή με μια χρυσή σφαίρα στην κορυφή. Η πύλη, η οποία είναι κλειστή και έχει μαύρο χρώμα, καλύπτεται από μπλε ασπίδα, η οποία έχει πάνω της τον λέοντα του Νασσάου σε χρυσό χρώμα. Ο θυρεός χρησιμοποιείται ως έμβλημα της πόλης από το 1329.\nthumb|Το Κάστρο του Βάιλμπουργκ Το Κάστρο του Βάιλμπουργκ (Schloss Weilburg) πρώην κατοικία του Οίκου του Νασσάου, και των Δουκών του Νασσάου-Βάιλμπουργκ) πωλήθηκε στο κράτος της Πρωσίας το 1935 από την Καρλόττα του Νασσάου-Βάιλμπουργκ, Μεγάλη Δούκισσα του Λουξεμβούργου, μαζί με την άλλη κατοικία των Νασσάου, το Παλάτι Μπίμπριχ στο Βισπάντεν. Ωστόσο ο Οίκος του Λουξεβούργου διατήρησε το μοναστήρι ως χώρο ταφής των απογόνων. Το κάστρο λειτουργεί ως μουσείο από το 1935. Στους χώρους του κάστρου λειτουργεί το Μουσείο Ορυκτικής και το Δημοτικό Μουσείο (Bergbau- und Stadtmuseum), με εκθέματα από την ιστορία της πόλης και τα ορυχεία από τις γύρω περιοχές. Το μουσείο αυτό άνοιξε το 1972. Έξω από το Γκάουντερνμπαχ βρίσκεται το Μουσείο Γερμανικών Μοντέλων Μηχανών Κατασκευής Κτιρίων (Deutsche Baumaschinen-Modellmuseum), το οποίο ιδρύθηκε το 1989. Το 2017 άρχισε την λειτουργία του το Μουσείο Ρόζενχανγκ με εκθέσεις σύγχρονης τέχνης.\nΤο Βάιλμπουργκ ήταν για πολλά χρόνια ο τόπος κατοικίας και η κυβερνητική έδρα του Οίκου του Νασσάου-Βάιλμπουργκ. Ακόμη και σήμερα, το κεντρικό τμήμα της πόλης διαθέτει πολλά κτίρια από την εποχή αυτή. Το πιο σημαντικό κτίριο είναι το κάστρο (Schloss Weilburg) από τον 14ο αιώνα. Ανακαινίστηκε κατά τον 16ο και τον 18ο αιώνα. Τα Αναγεννησιακά τμήματα, γνωστά ως Kernschloss (κυρίως ή κεντρικό κάστρο) αποτελούν μέρος των διατηρημένων Αναγεννησιακών κάστρων της Έσσης. Μετά την επέκταση την εποχή του Μπαρόκ, από τον Γιόχαν-Ερνστ του Νασσάου-Βάιλμπουργκ, καταλαμβάνει σχεδόν το μισό τμήμα της Παλιάς Πόλης. Μέρος του κάστρου είναι η Λουθηρανική Schlosskirche (Εκκλησία του Κάστρου) από τις αρχές του 18ου αιώνα.\nΤο Βάιλμπουργκ έχει μακραίωνη παράδοση ως πόλη σχολείων. Από το 1231, αναφέρθηκε μοναστικός σχολάρχης (Scholaster) και από το 1360 το ίδιο το σχολείο της μονής. Διάδοχος αυτού του σχολείου ήταν η Ευαγγελική Σχολή που ιδρύθηκε στις 15 Οκτωβρίου 1540 από τον Κόμη Φίλιππο Γ΄ του Νασσάου-Βάιλμπουργκ. Το παλαιότερο σχολείο του Βάιλμπουργκ, το Gymnasium Philippinum, αναπτύχθηκε ως συνέχεια αυτών. Σήμερα η πόλη διαθέτει πληθώρα σχολείων ενώ οι μαθητές υπολογίζονται σε 8.000.\n↑ archINFORM. 8691. Ανακτήθηκε στις 6 Αυγούστου 2018.\n↑ Müller, Rudolf. «Weilburg, Baumaschinenmuseum, Gaudernbach». www.weilburg-lahn.info (στα Γερμανικά). Ανακτήθηκε στις 15 Ιουλίου 2017.\n↑ Müller, Rudolf. «Weilburg, Literatur, Kirmes». www.weilburg-lahn.info (στα Γερμανικά). Ανακτήθηκε στις 15 Ιουλίου 2017.\n↑ Müller, Rudolf. «Weilburg, Kirche, Schlosskirche, Schloßkirche, Evangelische Kirche, Stadt- und Schlosskirche, Gruft, Gruft, Fürstengruft». www.weilburg-lahn.info (στα Γερμανικά). Ανακτήθηκε στις 16 Ιουλίου 2017.\n↑ Müller, Rudolf. «Alter Friedhof, Heilig-Grab-Kapelle, Kalvarienberg, Jüdischer Friedhof, Brunnen, Schiffstunnel, Rollschiff, Schloss, Schlossgarten, Hausley, Tempelchen, Kanapee, wasserreservoir, Windhof». www.weilburg-lahn.info (στα Γερμανικά). Ανακτήθηκε στις 16 Ιουλίου 2017.\n↑ Müller, Rudolf. «Weilburg, Lahn, Pfannstiel, Panstiel, Pfannenstiel, Wallfahrt, Kirche, Grundbachtal, Drommershausen, Hirschhausen». www.weilburg-lahn.info (στα Γερμανικά). Ανακτήθηκε στις 16 Ιουλίου 2017.\n↑ «Vistec Semiconductor Systems GmbH». www.hessen-champions.de (στα Γερμανικά). Ανακτήθηκε στις 16 Ιουλίου 2017.\nWeilburg στο DMOZ\nΑνακτήθηκε από "https://el.wikipedia.org/w/index.php?title=Βάιλμπουργκ&oldid=7995349"\nΤελευταία επεξεργασία στις 24 Ιανουαρίου 2020, στις 01:22\nΤελευταία τροποποίηση 01:22, 24 Ιανουαρίου 2020.


Ο Λευτέρης Παπαδόπουλος και τάβλι\nΤον Λευτέρη Παπαδόπουλο σαν στιχουργό τον ξέρουμε όλοι. Όλοι έχουμε τραγουδήσει τις χαρές μας, τις λύπες μας, τους έρωτες μας με τα τραγούδια του. Το ότι αγαπάει το τάβλι το ξέρουμε κι αυτό, γιατί το αναφέρει συχνά στις συνεντέυξεις του, στα κείμενα του, αλλά το λένε και οι πολυάριθμοι φίλοι του. Διάλεξα να σας παραθέσω αποσπάσματα από μια συνέντευξή του για να μοιραστούμε την αγάπη του για το τάβλι.\nΤο τάβλι, όταν παίζεται χωρίς λεφτά, είναι ένα από τα ωραιότερα παιχνίδια του κόσμου. Είναι ένα παιχνίδι για σοφούς ανατολίτες που θέλουν να κομματιάσουν τον χρόνο ο οποίος βαδίζει αργά και νωχελικά. Ιδίως τα απογεύματα του καλοκαιριού. Γι' αυτό, επειδή το παιχνίδι είναι ανατολίτικο, ακούς μερικούς ταβλαδόρους να επαίρονται ότι έχουν πάρει δίπλωμα ταβλιού από το Πανεπιστήμιο της Τεχεράνης. Μερικοί μάλιστα έχουν τυπώσει και τέτοια διπλώματα και τα έχουν καδράρει για να τα βλέπουν οι αντίπαλοί τους και να πτοούνται. Ένα τέτοιο δίπλωμα έχω κι εγώ. Μου το πρόσφερε ο δήμαρχος Βάμου, Γιάννης Χατζηδάκης, ως πρύτανης.\nΣτην Ελλάδα παίζουμε μόνο τρία παιχνίδια στο τάβλι. Τις πόρτες, το πλακωτό και το φεύγα. Μερικοί παίζουν και ένα τέταρτο παιχνίδι που εγώ δεν το ξέρω. Εμένα, από τα τρία αυτά παιχνίδια μου αρέσει περισσότερο το πλακωτό. Οι πόρτες άρεσαν πολύ στη μακαρίτισσα τη Μελίνα η οποία έπαιζε ατελείωτες ώρες με τον Ντασσέν. Συχνά δίναμε μάχες ατελείωτες στο σπίτι της οδού Αναγνωστοπούλου, η Μελίνα, ο Ντασσέν, ο Σπύρος Μερκούρης - που ερχόταν ειδικά από το Λονδίνο - και ο Κωνσταντίνος Αλαβάνος.\nΤο τάβλι είναι ένα παιχνίδι που στηρίζεται κατά 95% στο ζάρι. Αν έχεις καλό ζάρι και παίζεις στοιχειωδώς καλά δεν μπορεί παρά να κερδίσεις. Αν ρίξει, ας πούμε, στο πλακωτό, ο ένας παίκτης 5Χ2 και εσύ στην πρώτη ζαριά ρίξεις εξάρες, τού 'πιασες αμέσως ένα πούλι στην περιοχή του και πας για να κερδίσεις το παιχνίδι διπλό. Στις πόρτες, αν ρίξεις άσους και 3Χ1 στις πρώτες σου ζαριές, έχεις ένα πολύ μεγάλο πλεονέκτημα. Στο φεύγα, αν ρίξεις μεγάλες ζαριές και ο άλλος μικρές, κινδυνεύει ο αντίπαλός σου να μην μπει στην περιοχή σου και να χάσει το ματς διπλό.\nΓια το τέταρτο παιχνίδι, το Γκιουλ ή εβραίικο, ξέρω ελάχιστα πράγματα. Μπορώ να σε παραπέμψω στην κόρη μου που είναι αστέρι.\nΤον χειμώνα δεν παίζω πολύ τάβλι. Μερικές φορές και καθόλου. Έχω την εφημερίδα και τα διάφορα γραψίματά μου. Το καλοκαίρι όμως του αλλάζω τα φώτα. Πέρσι, ας πούμε, στη Λήμνο, έπαιξα με τον Σκανδαλίδη πάρα πολλές παρτίδες και πρέπει να πω ότι ο Κώστας είναι δεινός ταβλαντάς. Στις πόρτες ο Ντασσέν έπαιζε με λεφτά. Και η Μελίνα και ο συγχωρεμένος ο Τζο Ντασσέν. Παίζανε το λεγόμενο «βίδο». Δηλαδή, στην πορεία του παιχνιδιού, αν κρίνεις ότι βρίσκεσαι σε πλεονεκτικότερη θέση από τον αντίπαλο, διπλασιάζεις τη λεγόμενη «μίζα» και ο αντίπαλος ή τη δέχεται ή πάει πάσο και χάνει την αρχική μίζα. Όπως αντιλαμβάνεστε, με τα συνεχή μιζαρίσματα το ποσόν μπορεί να φτάσει σε ύψη αστρονομικά, γιατί ακολουθεί μια γεωμετρική πρόοδο. Γι' αυτό η αρχική μίζα είναι συνήθως πολύ μικρή έτσι ώστε όσα κι αν χάσεις να είναι ελάχιστα. Δηλαδή, αν η αρχική μίζα είναι 10 δρχ. το πολύ πολύ που μπορείς να χάσεις είναι 160 δρχ. με τέσσερα βίδο, πράγμα που δεν συμβαίνει συχνά....\nΠΗΓΗ : ΕΦΗΜΕΡΙΔΑ ΤΑ ΝΕΑ ΤΑ ΝΕΑ , 03/08/2002\nΛΕΥΤΕΡΗΣ ΠΑΠΑΔΟΠΟΥΛΟΣ - ΤΑΒΛΙ ΠΡΟΣΩΠΑ


Ανασυγκρότηση: ... ανακοίνωση ΠΕΛιθογράφων για τις εξελίξεις στον ΔΟΛ ...\n... ανακοίνωση ΠΕΛιθογράφων για τις εξελίξεις στον ΔΟΛ ...\nΤην Παρασκευή 03/03/17 παίζεται μία ακόμα παράσταση του αντεργατικού έργου της Κυβέρνησης ΣΥΡΙΖΑ-ΑΝΕΛ. Τα δικαστήρια καλούνται να εφαρμόσουν τους αντεργατικούς - μνημονιακούς νόμους που ψήφισαν αυτή και οι προηγούμενες κυβερνήσεις. Με βάση αυτούς τους νόμους, που δεν υπηρετούν άλλον παρά το τραπεζικό κεφάλαιο και τη μεγάλη εργοδοσία, συζητιέται η εκκαθάριση του ΔΟΛ και η εκποίηση των περιουσιακών του στοιχείων.\nΌτι και αν γράψουν, από τους εργαζόμενους που δούλεψαν μέσα στο ΔΟΛ δεν μπορούν να κρύψουν την πραγματικότητα. Τον ΔΟΛ τον κλείνει ο Ψυχάρης που όπως και οι προηγούμενοι ιδιοκτήτες παρέλαβε μία επιχείρηση, αξιοποιώντας σορό επιδοτήσεων από τα λεφτά του ελληνικού λαού. Που δανειοδοτήθηκε με εκατομμύρια ευρώ από τις τράπεζες και τώρα ακόμα και αν κλείσει ο ΔΟΛ, αυτός έχει εξασφαλίσει ζωή χαρισάμενη για αυτόν και τα τρισέγγονά του. Για να το κάνει με ασφάλεια, αξιοποιεί τους αντεργατικούς νόμους αυτής αλλά και των προηγούμενων κυβερνήσεων. Νόμους που τόσα χρόνια βγάζανε παράνομη κάθε απεργία εργαζομένων, ακόμα και όταν ήταν απλήρωτοι, δήθεν γιατί η ενημέρωση είναι κοινωφελές αγαθό. Νόμους που θεωρούν δίκαιο ένας επιχειρηματίας να επιλέγει την παύση μίας εταιρίας αφήνοντας απλήρωτους εκατοντάδες εργάτες, αλλά στέλνουν τα ΜΑΤ όταν οι εργάτες στο Τυπογραφείο και άλλους τόπους δουλειάς περιφρουρούν την απεργία τους.\nΕτικέτες απλήρωτοι ΔΟΛ, ΠΕΛιθογράφων


Η αγία Γλυκερία - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 13-05-2016 | 08:17:44 - Πρώτη δημοσίευση: 13-05-2016 | 08:17:44\nΗ Αγία Μάρτυς Γλυκερία γεννήθηκε στην Τραϊανούπολη τον 2ο αιώνα μ.Χ., όταν αυτοκράτορας ήταν ο Αντωνίνος ο Ευσεβής (138-161 μ.Χ.). Ο πατέρας της ονομαζόταν Μακάριος και είχε διατελέσει ύπατος. Σε μικρή ηλικία ασπάσθηκε τον Χριστιανισμό και ανέπτυξε έντονη χριστιανική και κατηχητική δράση.\nΌταν πληροφορήθηκε το γεγονός ο ηγεμόνας Σαβίνος, την κάλεσε να παρουσιασθεί μπροστά του. Με μεγάλη προθυμία η Αγία εμφανίσθηκε σε εκείνον, έχοντας σημειώσει στο μέτωπό της τον Τίμιο Σταυρό και δεν δίστασε να ομολογήσει με παρρησία και σθένος την πίστη της στον Σωτήρα και Λυτρωτή Ιησού Χριστό.\nΌταν ο ηγεμόνας αντιλήφθηκε ότι δεν μπορεί να κατισχύσει της Αγίας Γλυκερίας, διέταξε να ξεκρεμάσουν την Μάρτυρα και να της συντρίψουν το πρόσωπο. Μόλις τελείωσε την προσευχή της, οι υπηρέτες άρχισαν να την χτυπούν. Ξαφνικά όμως εμφανίσθηκε Αγγελος Κυρίου και παρέλυσε αυτούς, οι οποίοι έμειναν αποσβολωμένοι σαν νεκροί. Τότε ο ηγεμόνας διέταξε να μεταφερθεί η Αγία και πάλι στη φυλακή και έδωσε την εντολή, κανένας να μην της δώσει τροφή. Η Αγία Γλυκερία γεμάτη χαρά και δοξάζοντας τον Θεό επανήλθε στην φυλακή. Ο δεσμοφύλακάς της με πολύ σεβασμό και φόβο την κλείδωσε στο κελλί της.\nΗ Μεγαλομάρτυς ευχαρίστησε τον Θεό.


Μητσοτάκης: Το πρόβλημα δεν είναι ο Πολάκης, αλλά ο Πολακισμός | Έθνος\nΠΟΛΙΤΙΚΗ 12.11.2020 16:27\nΤελευταία Ενημέρωση 13.11.2020 00:06\nAνέβασε τους τόνους ο πρωθυπουργός Κυριάκος Μητσοτάκης στη δευτερολογία του στη Βουλή, αφού άσκησε κριτική τόσο στον Γιάννη Βαρουφάκη όσο και στον Αλέξη Τσίπρα, τον οποίo κατηγορεί για «Πολακισμό». «Θέλω να απαντήσω με ένα σχόλιο που μου έκανε μεγάλη εντύπωση. Πριν καν ανεβείτε στο βήμα, έχετε μοιράσει την ομιλία σας στους δημοσιογράφους. Γράφατε ότι είμαι αυτάρεσκος και διχαστικός και δώσατε την ομιλία χωρίς να με ακούσετε», σημείωσε ο πρωθυπουργός.\n«Ξεκινώ από τον τελευταίο ομιλητή... δεν ήταν εικόνα πήρε λεξιλόγιο αυτό που χρησιμοποιήσατε κ. Βαρουφάκη. Δεν είδα να δείχνετε την ίδια ευαισθησία όταν κλείνατε τις τράπεζες και φωτογραφιζόσασταν σε lifestyle περιοδικά. Εσάς για το 3ο μνημόνιο σας βαραίνουν πολλές ευθύνες, δεν έχουμε ξεχάσει» είπε απευθυνόμενος στον αρχηγό του ΜέΡΑ25.\nΜάλιστα, έκανε λόγο «για σαχλαμάρες» Βαρουφάκη, λέγοντας πως στο Πολυτεχνείο υπήρχαν πολίτες όλων των ιδεολογιών, τονίζοντας: «Απλώς κάποιοι έχτισαν καριέρα στο Πολυτεχνείο! Σας τα είπα για την αντίσταση, θα τα ακούσετε και για το Πολυτεχνείο!». Απευθυνόμενος στον κ. Βαρουφάκη είπε: «Μετά τη "δημιουργική ασάφεια" μας είπατε για την "υπεύθυνη ανυπακοή". Μαζί πάνε αυτά!» ενώ συμπλήρωσε ότι τα μέτρα ισχύουν για όλους και δεν εξαιρείται το ΚΚΕ και ο Γιάνης Βαρουφάκης.\nΒουλή: Ακυρώνεται η αυριανή «Ώρα του Πρωθυπουργού»


Σπαρτιά | 520 Greeks\nΑρχική » Ευρώπη » Ελλάδα » Ιόνια Νησιά » Ν. Κεφαλληνίας » Δ. Κεφαλονιάς » Σπαρτιά » Άρθρα Σπαρτιά » Σπαρτιά\nΠρόκειται για ..παραθαλάσσιο, .παραδοσιακό . χωριό του Δήμου Λειβαθούς ..που.. βρίσκεται στο νοτιοανατολικό τμήμα του νησιού πάνω από την παραλία “Κλιματσιάς”.. και.. απέχει 12χλμ. από το Αργοστόλι, την πρωτεύουσα του νησιού.\nΕίναι κτισμένο σε έναν “απλωτό” λόφο με ελαφρώς αμφιθεατρική πρόσοψη προς.. Νοτιοανατολικά. Όλη η γύρω περιοχή μέχρι και την θάλασσα θα μπορούσε να.. οριοθετηθεί από την θέση ΚΛΕΙΜΑΤΣΙΑΣ – Ν.Α – μέχρι και την θέση ΝΗΨΙΑΣ/ΡΑΧΕΣ.. ΤΟΥ ΜΠΟΥΡΑ – Ν.Ν.Δ – είναι μια συνεχής εναλλαγή λόφων και μικρών ή μεγαλύτερων.. κοιλάδων ή λαγκαδιών.\nΤα Σπαρτιά είναι από τους παλαιότερους οικισμούς της Κεφαλονιάς και θα μπορούσε.. να λεχθεί ότι η ιστορία τους πλησιάζει ενδεχομένως τα ΧΙΛΙΑ ΧΡΟΝΙΑ. Παλιός οικισμός.. που αναφέρεται σε πρακτικό της Λατινικής Επισκοπής Κεφαλληνίας το 1264.\nΈνα όμορφο χωριό, σε μέρη όπου διατηρούνται παλαιά αρχοντόσπιτα, δείγματα της.. ντόπιας αρχιτεκτονικής. Επισκεφθείτε την μικρή ιδιωτική εκκλησία του Αγίου Γερασίμου.. στα Σπαρτιά και θαυμάστε το κομψό καμπαναριό του 15ου αιώνα\nΤα “Σπάρτια” είναι ένα όμορφο παραδοσιακό Ελληνικό χωριό το οποίο βρίσκεται σε.. μία.. λοφοπλαγιά πάνω από την παραλία. Το χωριό έχει ωραία ασβεστωμένα σπίτια.. και.. μία πληθώρα ελκυστικών φυτών και πολύχρωμων λουλουδιών που διακοσμούν.. τους κήπους. Η περιοχή γύρω από το χωριό είναι πολύ γόνιμη με άφθονους ελαιώνες,.. κληματαριές και οπωροφόρα δέντρα. Πλούσια σε χώμα και με πολλές ελιές. Από τους.. άγριους θάμνους κυριαρχούν τα “ΣΠΑΡΤΑ” και ακολουθούν οι σκίνοι και οι μυρτσίνες.\nΓια την αποφυγή επιθέσεων από πειρατές, πριν από πολλά χρόνια, τα στενά δρομάκια.. του χωριού σχεδιάστηκαν με τρόπο “ψηφιδωτό” και υψηλοί τοίχοι με μικροσκοπικά.. παράθυρα περιτριγύριζαν τα σπίτια. Στα μέσα του προηγούμενου αιώνα ο στόλος των.. Σπαρτιών είχε 90 ιστιοφόρα για τη διακίνηση του εμπορίου στη Μεσόγειο και στον.. Εύξεινο Πόντο. Τα κυριώτερα χαρακτηριστικά των προσεισμικών Σπαρτιών ήταν η εν τη.. κυριολεξία δαιδαλώδης ρυμοτομία τους, τα πολύ στενά “καντούνια”, οι πανύψηλες.. κούρτες των σπιτιών, τα πολύ μικρά παράθυρα ιδίως στο κατώϊ των σπιτιών και τα.. πολλά ξωκλήσια και παρεκλήσια. Δυστυχώς το χωριό καταστράφηκε ολοσχερώς από.. το σεισμό του 1953, όπως και όλη η Κεφαλονιά. Το χωριό ξαναχτίστηκε όπως φαίνεται.. στη σημερινή του μορφή και ακόμη έχει αυτά τα γνώριμα στενά δρομάκια. Τα σπίτια.. τους.. τώρα, όμως, είναι ανοιχτά και ευχάριστα με κήπους και πολλά πολύχρωμα.. λουλούδια.\nΟι παραλίες των Σπαρτιών, “Κλιματσιάς” και “Θερμάντις”, είναι ιδανικές για τους λάτρεις των καθαρών παραλιών (ρηχά και ζεστά νερά). Εντυπωσιακή είναι.η θέα της παραλίας από .γεωλογικής πλευράς, καθώς πολύ κοντά σε αυτή υπάρχει ένα υπερθαλάσσιο σημείο σύγκρουσης γεωλογικών πλακών. Στο βραχώδες τμήμα της παραλίας ο βράχος είναι εξαιρετικά λείος και το ανάγλυφο κατακόρυφο.Κατά την μακραίωνα ιστορίαν των τα Σπαρτιά ανέδειξαν κατά καιρούς άνδρας.. διακεκριμένους όχι μόνο στην ναυτιλίαν και τι εμπόριο.\nΑνέδειξαν διαπρεπείς.. ιερωμένους, αγωνιστές των Εθνικών μας αγώνων και επιστήμονες. Στο χωριό αυτο.. γεννήθηκε ο αγωνιστής δημοσιογράφος και ριζοσπάστης Παναγής Πανάς, ο ιδρυτής.. της έδρας της Οφθαλμολογίας στην Ιατρική Σχολή του Πανεπιστημιου των Παρισίων.. καθηγητης Φωτεινός.Πανάς, έζησε ο ιδρυτης του Λαικού Νοσοκομείου καθηγητής.. Ιατρικής Μαρίνος.Βαλιάννος. Από τα Σπαρτιά καταγόταν και ο Ευάγγελος Πανάς.. μέλος της Φιλικής Εταιρίας και επικεφαλής των Κεφαλονιτών εναντίον των Τούρκων το.. 1821 στην μάχη του Λάλα. Και τα σημερινά Σπαρτιά όμως έχουν νε επιδείξουν, εν.. σχέσει με τον πληθυσμό τους, ικανοποιητικόν αριθμό επιστημόνων όλων των κλάδων. ..\nΑν θέλετε να απολαύσετε παραδοσιακές γεύσεις του νησιού και φρέσκο ψάρι,.. μπορείτε.. να επισκεφθείτε ταβέρνες και εστιατόρια που βρίσκονται είτε κοντά στην.. παραλία είτε μέσα στο χωριό. Αν πάλι σας αρέσει η ησυχία και η γαλήνη μιας.. καλοκαιρινής βραδιάς, μπορείτε να απολαύσετε το καφέ ή το ποτό σας στα μπαράκια.. του χωριού. Στα Σπαρτιά, μπορείτε να βρείτε Mini Markets για τις άμεσες ανάγκες σας.. καθώς και εταιρία ενοικίασης αυτοκινήτου.\nΣτα Σπαρτιά λειτουργούν ξενοδοχεία και καταλύματα που μπορούν να προσφέρουν.. φιλοξενία και ευχάριστη διαμονή στους επισκέπτες…\nΔείτε επίσης Άρθρα σε Αγία Ειρήνη, Αγία Ευφημία, Αγία Θέκλη, Άγιος Δημήτριος, Αγριλιάς, Αθέρας, Αλειμματάς, Ανδριολάτα, Αντιπάτα, Αργίνια, Αργοστόλι, Ασπρογέρακας, Άσσος, Ατσουπάδες, Βαλσαμάτα, Βαρύ, Βασιλικάδες, Βεντουράτα, Βίγλι, Γερμενάτα, Γριζάτα, Δαμουλιανάτα, Δενδρινάτα, Διγαλέτο, Διλινάτα, Δοριζάτα, Δρακοπουλάτα, Δραπανίτικα, Δράπανο, Ευρετή, Ζολά, Θηράμονας, Καλάτα, Καμιναράτα, Καμπιτσάτα, Καπανδρίτι, Καραβάδος, Καραβόμυλος, Καρδακάτα, Καρυά, Κάστρο, Κατελειός, Κατσαράτα, Κεραμειές, Κλείσματα, Κοθρέας, Κοκολάτα Αργοστολίου, Κομιτάτα, Κομποθεκράτα, Κονιδαράτα, Κοντογεννάδα, Κοριάννα, Κουβαλάτα, Κουλουράτα, Κουνόπετρα, Κουντουράτα, Κουρκουμελάτα, Κουρουκλάτα, Κρεμμύδι, Λακήθρα, Λέπεδα, Ληξούρι, Λουρδάτα, Μάγγανος, Μαντζαβινάτα, Μαρκουλάτα, Μαυράτα, Μενεγάτα, Μεσοβούνια, Μεταξάτα, Μηνιά, Μιτακάτα, Μιχάτα, Μουσάτα, Νεοχώρι, Νύφι, Ξενόπουλο, Παρισάτα, Πάστρα, Πατρικάτα, Περατάτα, Πεσσάδα, Πλαγιά, Πόρος, Πουλάτα, Προκοπάτα, Πυργί, Ραζάτα, Ρατζακλί, Ρίφι, Σάμη, Σβορωνάτα, Σιμωτάτα, Σκάλα, Τζαμαρελάτα, Τζανάτα, Τουλιάτα, Τρωιανάτα, Τσελεντάτα, Φαβατάτα, Φαρακλάτα, Φάρσα, Φερεντινάτα, Φισκάρδο, Χαβδάτα, Χαβριάτα, Χαλικερή, Χαλιωτάτα, Χιονάτα, Ψιλιθριάς\nΟ Πολιτιστικός Σύλλογος το "ΣΠΑΡΤΟ" ιδρύθηκε το 1992 ύστερα...


Φθινόπωρο 2012: Όσα (δεν) θα φορέσουμε – Καλικαντζαρος Νεα – Ειδησες απο ολο τον κοσμο\nΟύτε κακεντρεχείς θέλουμε να ακουστούμε ούτε κρεμαστάρια θέλουμε να κάνουμε όσα, έτσι κι αλλιώς, δεν φτάνουμε. Όμως την αλήθεια μας θα την πούμε, κι ας μας κατηγορήσουν όσο θέλουν οι απανταχού fashionistas: Οι φετινές τάσεις της μόδας για το Φθινόπωρο είναι για γέλια και για κλάματα.\nΑπό πού να ξεκινήσουμε; Από τις κάπες του βοσκού του οίκου Balenciaga; Το ξιπασμένο μπροκάρ των Marni και Balmain; Τα γελοία γούνινα μανίκια του Jason Wu που θυμίζουν χέρια χιμπατζή ή τις φούστες «έχω-ελεφαντίαση-στους-γοφούς» του οίκου Lanvin;\nΑπό την μία μεριά απογοητευόμαστε που -να’ναι λόγω της ευρύτερης παγκόσμιας ύφεσης;- οι σχεδιαστές υποδέχονται την χειμερινή σεζόν με τόσο ανέμπνευστες τάσεις και μία μόδα κακέκτυπη παλαιότερων. Από την άλλη, βέβαια, ευκαιρία ψάχναμε, μας δίνουν την αφορμή να ξαναφορέσουμε τα περσινά μας. Ή, για τις πιο τολμηρές, να αναζητήσουμε στην ντουλάπα της μαμάς μας όλα αυτά που η «νέα» μόδα προστάζει.\nΚυρτό το νέο καμπυλωτό\n(από αριστερά: Balenciaga, Chloe, Celine, Emilio Pucci)\nΟι φθινοπωρινές σιλουέτες στα φθινοπωρινά πανωφόρια είναι κάθε άλλο παρά καμπυλωτές. Οι σχεδιαστές παρουσίασαν παλτό που κυκλώνουν το σώμα, είναι ευμεγέθη και παραπέμπουν σε παλαιότερες δεκαετίες και σε ανδρόγυνο look.\n(από αριστερά: Balmain, Dries van Noten, Marni, Gucci)\nΟι περισσότερες συλλογές του επερχόμενου Φθινοπώρου μοιάζουν δεμένες μεταξύ τους με μια χρυσή κλωστή. Αυτό ήταν, δηλαδή, το κοινό χαρακτηριστικό στις τελευταίες επιδείξεις των Dries Van Noten, Marni και Balmain, οι σχεδιαστές των οποίων διοχέτευσαν την χλιδή του μπαρόκ σε πλούσια μπροκάρ και εξωραϊστικά στοιχεία.\nΣε απόλυτη τάξη\n(από αριστερά: Prada, Rag & Bone, Miu Miu, Rochas)\nΤα prints και οι στάμπες συνεχίζουν να αποτελούν τόσο έντονη εμμονή για τους περισσότερους σχεδιαστές, που φτάνουν στα όρια να ταιριάζουν παντελόνια και τζάκετς με το ίδιο πατρόν. Μάλλινα, φλοράλ και πινελιές ζωγραφικής έντυσαν από την κορυφή έως τα νύχια τα μοντέλα των Miu Miu, Rag & Bone και Rochas.\n(από αριστερά: Proenza Schouler, Versace, Givenchy, Ann Demeulemeester)\nΜετά από τις τελευταίες σεζόν κατά τις οποίες κυριάρχησαν οι φωτεινές αποχρώσεις και τα ζωηρά prints, η μόδα αρχίζει πλέον να στρέφεται σε νέο-γκόθικ στοιχεία. Το σκληρό μαύρο δέρμα, λοιπόν, ήταν αυτό που κυριάρχησε στις συλλογές των Proenza Schouler, Givenchy και Versace –η συγκεκριμένη κολεξιόν, μάλιστα, φάνηκε ιδιαίτερα επηρεασμένη από την πρωταγωνίστρια στο «Κορίτσι με το τατουάζ», Λίσμπετ.\nΈμφαση στη μέση\n(από αριστερά: Lanvin, Stella McCartney, Burberry Prorsum, Marc Jacobs)\nΛίγοι ήταν οι σχεδιαστές που έδωσαν φέτος έμφαση στην θηλυκότητα και γι’αυτό αξίζουν ιδιαίτερη μνεία. Πιο συγκεκριμένα, οι συλλογές των Lanvin, Stella McCartney και Marc Jacobs ήταν από τις λίγες στις οποίες είδαμε τονισμένη την μέση είτε με την προσθήκη peplum (σαν πέπλο πάνω από την φούστα), είτε με panniers (σαν φουρό μέσα από την φούστα), είτε με βάτες στους γοφούς.\nOλίγη από γούνα\n(από αριστερά: Mulberry, Fendi, Jason Wu, Rodarte)\nΗ γούνα θα αποτελέσει και φέτος αντικείμενο πόθου για τις απανταχού fashionistas, με την διαφορά ότι δεν θα φορεθεί συμβατικά αλλά ως διακοσμητικό στοιχείο έμφασης, σε ένα γενικότερο look. Κομμάτια γούνας είδαμε, λοιπόν, στα μανίκια του οίκου Fendi και του Jasun Wu, στις δερμάτινες φούστες του οίκου Mulberry και στα τελειώματα των δερμάτινων φορεμάτων της Rodarte.


Οργή στην ΕΕ για το βέτο Πολωνίας-Ουγγαρίας στο Ταμείο Ανάκαμψης – Να γιατί δεν ευσταθούν τα επιχειρήματα των δύο χωρών | ΚΟΣΜΟΣ | iefimerida.gr\nΤΙ ΣΗΜΑΙΝΕΙ ΤΟ ΒΕΤΟ ΓΙΑ ΤΗΝ ΟΙΚΟΝΟΜΙΑ\nOι πρωθυπουργοί Ουγγαρίας και Πολωνίας, Ορμπαν και Μοραβιέτσκι / Φωτογραφία: ΑΡ / Czarek Sokolowski\nΜια νέα κρίση στους κόλπους της ΕΕ πυροδοτεί το βέτο της Πολωνίας και της Ουγγαρίας επί του νέου ευρωπαϊκού προϋπολογισμού και του Ταμείου Ανάκαμψης εντείνοντας την οργή στα υπόλοιπα κράτη μέλη της Ένωσης.\nΚατά πόσον, όμως, ευσταθούν τα επιχειρήματα των δυο χωρών, που προκαλούν με τη στάση τους εδώ και χρόνια εντάσεις με τις Βρυξέλλες; Η Πολωνία κι η Ουγγαρία, επιρρίπτουν στην ΕΕ ότι τους τιμωρεί πολιτικά, διότι τηρούν διαφορετική στάση σε ορισμένα μείζονα ζητήματα, όπως είναι το προσφυγικό/μεταναστευτικό. Στο πλαίσιο συνάντησής τους την Δευτέρα οι πρωθυπουργοί των δυο χωρών, Μοραβιέτσκι και Όρμπαν, υπογράμμισαν τη σθεναρή βούλησή τους να μην μετακινηθούν από τις θέσεις τους και να επιμείνουν στο βέτο, αναμένοντας καταρχάς ενδεχόμενη συμβιβαστική πρόταση της Γερμανικής Προεδρίας.\nΓιατί άσκησαν βέτο Πολωνία και Ουγγαρία;\n27|11|2020 | 18:49\n26|11|2020 | 03:21\nΗ απορριπτική στάση των δυο χωρών συνδέεται με τον ευρωπαϊκό μηχανισμό για το κράτος δικαίου, ένα προληπτικό εργαλείο που αποσκοπεί στην προώθηση του κράτους δικαίου και στην πρόληψη της εμφάνισης ή της επιδείνωσης προκλήσεων. Με τον μηχανισμό αυτό οι Βρυξέλλες προτίθενται να προχωρήσουν στη δημιουργία ενός εργαλείου μέσω του οποίου θα επιβάλλονται πιο εύκολα και πιο αποτελεσματικά κυρώσεις, ακόμη και με περικοπές χρηματοδοτήσεων, σε περίπτωση παραβίασης των αρχών του κράτους δικαίου, εξηγεί η Deutsche Welle. Το μέτρο αφορά ωστόσο μόνον παραβιάσεις που σχετίζεται με την κατάχρηση ευρωπαϊκών κονδυλίων, για παράδειγμα στην ανάθεση δημοσίων έργων. Τον Ιούλιο Ουγγαρία και Πολωνία είχαν συμφωνήσει επί της αρχής με τον μηχανισμό. Στο μεταξύ ισχυρίζονται, ωστόσο, ότι εν τέλει πήρε άλλη μορφή από εκείνη που είχε αρχικώς συμφωνηθεί.\nΕπισήμως Ουγγαρία και Πολωνία διατείνονται ότι ο μηχανισμός παραβιάζει τις ευρωπαϊκές συνθήκες και κατ΄ επέκταση υπονομεύει αντί να ενισχύει τις αρχές του κράτους δικαίου. Οι δυο χώρες δεν διευκρινίζουν παρόλα αυτά σε ποια ακριβώς άρθρα προσκρούει ο νέος μηχανισμός. Επιπλέον, υποστηρίζουν ότι οι διατυπώσεις είναι γενικές και αόριστες στοχοποιώντας απλώς, εν είδει πολιτικού εργαλείου, συγκεκριμένες χώρες. Αλλά αυτό είναι λάθος. Το 14σέλιδο προσχέδιο του μηχανισμού περιέχει σαφή κριτήρια και ορισμούς για το πότε και υπό ποιες συνθήκες μπορείς να ενεργοποιηθεί. Το δε επιχείρημα περί χρήσης του μηχανισμού ως μέσο άσκησης πολιτικών πιέσεων προφανώς και αποδυναμώνεται στα συμφραζόμενα της μάλλον παθητικής και επιφυλακτικής στάσης που επέδειξε τα τελευταία χρόνια η ΕΕ στη διαμάχη για το κράτος δικαίου.\nΟ Πολωνός πρωθυπουργός Ματέους Μοραβιέτσκι έχει χαρακτηρίσει συχνά τον όρο κράτος δικαίου «εργαλείο προπαγάνδας», ισχυριζόμενος ότι του θυμίζει «σοσιαλιστικές εποχές». Ο δε συνοδοιπόρος του Όρμπαν κάνει λόγο για μια νέα «Σοβιετική Ένωση». Και ισχυρίζεται ότι έχει εκπονηθεί ως τιμωρητικό εργαλείο για τις χώρες εκείνες που ανθίστανται στην εγκατάσταση προσφύγων και μεταναστών στο έδαφός τους. Οι σχετικές πομπώδεις διακηρύξεις προορίζονται μάλλον περισσότερο για εσωτερική κατανάλωση. Ο μηχανισμός ουδεμία σχέση έχει με την μεταναστευτική πολιτική της ΕΕ.\nΕπικριτές των κυβερνήσεων σε Βαρσοβία και Βουδαπέστη υποστηρίζουν ότι οι δυο χώρες αντιτίθενται στον μηχανισμό του κράτους δικαίου διότι αυτός συνιστά απειλή για την εκμαυλισμένη και αδιαφανή διάθεση ευρωπαϊκών κονδυλίων. Κατά πόσο ισχύει αυτό; Η κατάχρηση ευρωπαϊκών κονδυλίων αφορά πρωτίστως την Ουγγαρία που έχει μάλιστα στην ΕΕ την αρνητική πρωτιά. Μεταξύ 2015 και 2019 η ευρωπαϊκή υπηρεσία καταπολέμησης της απάτης OLAF κατέγραψε συνολικά 43 υποθέσεις κατάχρησης χρηματοδοτήσεων που αντιστοιχούν στο 3,93% όλων των χρημάτων που είχαν εμβαστεί το διάστημα αυτό στην Ουγγαρία. Σε όλη την ΕΕ η OLAF κατέγραψε το ίδιο διάστημα 235 περιπτώσεις που αντιστοιχούν στο 0,34% των καταβαλλόμενων κονδυλίων. Συνεπώς η Ουγγαρία βρίσκεται 10 φορές πάνω από τον ευρωπαϊκό μέσο όρο. Εκτιμάται βέβαια ότι ο αριθμός των περιπτώσεων που δεν έχει αποκαλυφθεί είναι ενδεχομένως πολύ μεγαλύτερος. Στην Ουγγαρία ευρωπαϊκά κονδύλια καταλήγουν συχνά σε μέλη της οικογένειας Όρμπαν ή σε επιχειρηματίες του περιβάλλοντός του, με «φωτογραφικές» προκηρύξεις έργων.\nΣύμφωνα με εκτιμήσεις του πολωνικού υπουργείου Οικονομίας, το 1/4 της ανάπτυξης των τελευταίων ετών αποδίδεται σε ευρωπαϊκές χρηματοδοτήσεις. Επίσης, την ένταξή τους ακολούθησαν τεράστιες ξένες επενδύσεις, οι οποίες ξεπερνούν σε αξία τα 200 δις ευρώ. Επιπλέον, χάρη στα ευρωπαϊκά κονδύλια δημιουργήθηκαν 600.000 νέες θέσεις εργασίας. Το 2019 η Πολωνία έλαβε 12,1 δις από την ΕΕ ενώ η Ουγγαρία 5,1 δις ευρώ. Για την περίοδο 2021-2027 προβλέπονται εξίσου μεγάλα κονδύλια για τις δυο χώρες.\nΗ πανδημία αναμένεται να έχει δυσμενείς επιπτώσεις και στις δυο οικονομίες και να αποτυπωθεί έντονα στους οικονομικούς δείκτες. Το πρόγραμμα ανάκαμψης της ΕΕ έρχεται να εξισορροπήσει μεγάλο μέρος των απωλειών αυτών. Ο Ούγγρος πρωθυπουργός Όρμπαν προανήγγειλε ότι η χώρα του θα προσφύγει στον δανεισμό από τις αγορές σε περίπτωση που δεν συμμετάσχει στο πρόγραμμα ανοικοδόμησης. Σε βάθος χρόνου όμως αυτό αναμένεται να επιβαρύνει σημαντικά την ουγγρική οικονομία.


Κίνα Πλαστικό μωρό δείπνο μπουφέ με φαγητό M Κατασκευαστές\nΠεριγραφή:Πλαστικό μωρό,Βρεφική τροφοδοσία μπολ,Μωρό δείπνο μωρού\nHome > Προϊόντα > Βρεφικά επιτραπέζια > Παιδικό μπολ > Πλαστικό μωρό δείπνο μπουφέ με φαγητό M\nΤο πλαστικό μωρό είναι κατασκευασμένο από PP. Είναι BPA δωρεάν, ασφαλές και υγιές. Το μπολ για τη διατροφή των βρεφών συνιστάται για το μωρό άνω των 12 μηνών. Το μωρό βραδιού μωρών ενθαρρύνει το μωρό να τρώει ή να πίνει ανεξάρτητα και να αισθάνεται την ανάπτυξη οργάνων Έχει εργονομικό σχεδιασμό για να δώσει την αίσθηση ασφάλειας μωρών. Η επιφάνεια είναι λεία και εύκολο να καθαριστεί. Είναι λαμπερό και ασφαλές, το υλικό είναι παχύτερο και έχει ισχυρή αντίσταση στην πτώση.\nΠλαστικό μωρό Βρεφική τροφοδοσία μπολ Μωρό δείπνο μωρού Πλαστικό μωρό Scoop Πλαστικό μωρό BathTub M Πλαστικό μπιμπερό Πλαστικό μωρό Closestool Πλαστικό μωρό δείπνο\nΠλαστικό μωρό Βρεφική τροφοδοσία μπολ Μωρό δείπνο μωρού Πλαστικό μωρό Scoop Πλαστικό μωρό BathTub M


Γεωργία: Παραιτήθηκε ο Πρωθυπουργός Γκιόργκι Γκαχάρια | ΠΡΟΣΚΗΝΙΟ\nΤην παραίτησή του από το πρωθυπουργικό αξίωμα της Γεωργίας ανακοίνωσε ο Γκιόργκι Γκαχάρια, εξαιτίας της κράτησης Προέδρου κόμματος της Αντιπολίτευσης.\nΟ Γκαχάρια δήλωσε ότι παραιτείται λόγω της διαφωνίας του με την συνέχιση της κράτησης του Νίκα Μέλια, Προέδρου του κόμματος Ενωμένο Εθνικό Κίνημα.\nΔικαστήριο της πρωτεύουσας Τιφλίδα αποφάσισε την συνέχιση της κράτησης του Μέλια, με την αιτιολογία της μη καταβολής εγγύησης. Ο ίδιος είχε κατηγορηθεί για υποκίνηση της βίας σε διαδηλώσεις που έγιναν τον Ιούνιο του 2019. Ο Μέλια έχει απορρίψει την κατηγορία αυτή ως πολιτικά υποκινούμενη.\nΣε δηλώσεις του ο Γκαχάρια εξέφρασε την ελπίδα να συμβάλλει αυτή η κίνηση στην μείωση της έντασης στη Γεωργία.\nΚατόπιν, ο Υπουργός Εσωτερικών ανέφερε ότι αναστέλλεται η εκτέλεση της δικαστικής εντολής να τεθεί υπό κράτηση ο Μέλια.\nΑπό την πλευρά του, ο Μέλια δήλωσε μεταξύ άλλων: «Εκ μέρους όλων των αντιπολιτευόμενων κομμάτων, δηλώνω: Ας καθίσουμε στο τραπέζι των διαπραγματεύσεων με εκπροσώπους αυτής της κυβέρνησης και να αρχίσουμε διαπραγματεύσεις για νέες πρόωρες εκλογές».\nΑκόμα, ο Πρόεδρος του κυβερνώντος κόμματος Γεωργιανό Όνειρο, Ιρακλί Κομπαχίτζε, είπε ότι αναμένεται η πρόταση νέου υποψηφίου για την αντικατάσταση του Γκαχάρια.\nΤο Γεωργιανό Όνειρο κέρδισε τις βουλευτικές εκλογές του περσινού Οκτωβρίου, με την αντιπολίτευση να καταγγέλει νοθεία και παραβιάσεις.\nΟ Μέλια είχε δηλώσει ότι το Ενωμένο Εθνικό Κίνημα δεν αναγνωρίζει το αποτέλεσμά τους, ζητώντας την διεξαγωγή επαναληπτικών εκλογών.\nTags: Γεωργία, Παραίτηση, Πρωθυπουργός\nΚορωνοϊός: Πτώση τζίρου 59% το 2020 για την σύμπραξη των Air France – KLM\nΚορωνοϊός – Βρετανία: Μείωση των κρουσμάτων λόγω του τρίτου lockdown


Οριστικό: «Κλείνει» στην Γαλατάσαραϊ ο Ροντρίγκεζ – 24betgr.com\nΟριστικό: «Κλείνει» στην Γαλατάσαραϊ ο Ροντρίγκεζ\nadmin Jan 04, 2017 January 4, 2017\nΟι συζητήσεις του ΠΑΟΚ και της Γαλατάσαραϊ για τον Γκάρι Ροντρίγκεζ συνεχίζονται και οι επαφές φαίνονται να είναι αρκετά προχωρημένες. Ο ποδοσφαιριστής από το Πράσινο Ακρωτήρι ετοιμάζει «βαλίτσες» για την Κωνσταντινούπολη σύμφωνα με νέο δημοσίευμα από την Τουρκία.\nΣυγκεκριμένα, η «hurriyet» αναφέρει πως οι ιθύνοντες της «Τσιμπόμ» ανέβασαν την προσφορά τους από 2.5 σε 3.5 εκατ. ευρώ και την Τετάρτη 04/01 αναμένεται να οριστικοποιηθεί η μεταγραφή του Ροντρίγκεζ στην Γαλατά στη συνάντηση που θα έχουν οι δύο πλευρές.\nΜάλιστα, το δημοσίευμα φιλοξενεί δηλώσεις του 26χρονου εξτρέμ, ο οποίος σύμφωνα με την τουρκική ιστοσελίδα έχει εκμυστηρευτεί στους ανθρώπους του ΠΑΟΚ να τον αφήσουν να πάει στην Γαλατά, καθώς αποτελεί επιθυμία του πλέον.\nΟ Ροντρίγκεζ, εκτός συγκλονιστικού απροόπτου αποχωρεί για το τουρκικό πρωτάθλημα και θα υπογράψει συμβόλαιο με ετήσιες αποδοχές 1.5 εκατ. ευρώ\n«Ύποπτο» χειραγώγησης το Κέρκυρα – ΠΑΟΚ 0-5


Εισιτήρια για Περιήγηση στη χερσόνησο Sirmione\nΠηγαίνετε στα γαλαζοπράσινα νερά της Garda και απολαύστε τη θέα του Sirmione, ένα φυσικό τοπίο που υμνήθηκε από τους ποιητές.\nΚάντε κρουαζιέρα καθώς ο ήλιος αρχίζει να δύει και απολαύστε ένα μπουκάλι prosecco ενώ φυσάει το αεράκι\nΠεράστε από αξιοθέατα όπως η βίλα της Μαρίας Κάλλας του 1920, το Grotte di Catullo, η θειούχος πηγή Boiola και το κάστρο Sirmione.\nΘα μείνετε άναυδοι από το τοπίο πριν καν ξεκινήσετε το ταξίδι σας. Ξεκινώντας από το αγκυροβόλιο ενός μεσαιωνικού κάστρου, το ταξίδι σας γύρω από τη λίμνη Garda θα αναδείξει τα καλύτερα που υπάρχουν να δείτε στο Sirmione.\nΠεράστε από τοποθεσίες-ορόσημα, όπως ιαματικά λουτρά, ρωμαϊκά ερείπια όπου ο ποιητής Κάτουλλος δημιούργησε θαύματα με τις λέξεις και μια φυσική πηγή στη λίμνη που μπορείτε να δείτε να αναβλύζει από το σκάφος. Φροντίστε να σκύψετε καθώς επιστρέφετε στο κάστρο- θα πρέπει να περάσετε κάτω από τη συρόμενη γέφυρα!\nΔείξτε το εισιτήριό σας με το smartphone στο προσωπικό που κρατάει την μπλε ομπρέλα στο σημείο συνάντησης, SirmioneBoats.it - Sirmione. Η προβλήτα αναχώρησης βρίσκεται ακριβώς έξω από το κάστρο Scaligero.


Πότε είσαι άνδρας και πότε κεφτές; - Φωτεινή Γεωργίου\nΠότε είσαι άνδρας και πότε κεφτές;\nΓράφει: Δημήτρης Παπαδημητριάδης|2021-12-01T21:29:22+02:001 Δεκεμβρίου, 2021|\nΈνας άνδρας δεν είναι λιγότερο άνδρας όταν συναισθάνεται, όταν εκδηλώνει αγάπη, όταν κλαίει, όταν έχει άδικο και πολύ περισσότερο όταν ζητάει βοήθεια.\nΗ επιθετικότητα εκδηλώνεται εύκολα, κάθε φορά που ένας άρρενας βιώνει άγχος μήπως και δεν ανταποκρίνεται στις προσδοκίες για τον ρόλο του φύλου του (όπως τον έμαθε από νωρίς).\nΌσο περισσότερο οι άνδρες συμμορφώνονται με τον «αρσενικό κώδικα», τόσο πιθανότερο είναι ότι εμπλέκονται σε επικίνδυνες συμπεριφορές.\nΗ εξιδανίκευση του στερεοτυπικού ανδρισμού ξεκινά από την παιδική ηλικία. Προσδιορίζει ως τα απαραίτητα συστατικά για την ιδανική αρρενωπότητα την αντοχή (αλλά όχι την ανοχή), την αυστηρότητα απέναντι σε απειλές της αυτονομίας (αλλά όχι την επιείκεια), τον ετεροσεξισμό και την εξάλειψη της συναισθηματικής ευαισθησίας, ως ανεπίτρεπτη ένδειξη αδυναμίας (αντί για την ενσυναίσθηση).\nΤα αγόρια μαθαίνουν να είναι άντρες από τους άνδρες στη ζωή τους και βέβαια από την κοινωνική πίεση (ειδικά στο σχολείο). Μαθαίνουν ότι πρέπει να υιοθετούν αποκλειστικά συμπεριφορές κατάλληλες για το φύλο και σύμφωνες προς τον ιδανικό «αρσενικό κώδικα».\nΣήμερα, γνωρίζουμε ότι όχι μόνο εμφανίζονται οι επιθετικές συμπεριφορές ήδη από την παιδική ηλικία, αλλά ότι όταν συμβαίνει αυτό τότε τείνουν επίσης να επιμένουν στο χρόνο, χωρίς έγκαιρη παρέμβαση και πρόληψη. Γιατί εγκαθίσταται ένα πολύ στέρεο πατριαρχικό πρότυπο, που απαιτεί από τους άρρενες να εκδηλώνουν κυριαρχικές στάσεις.\nΕδώ οφείλω να σημειώσω κατηγορηματικά ότι η έννοια του ρόλου του φύλου δεν είναι αποκλειστικά βιολογικό φαινόμενο και δεν σχετίζεται μόνο με την υψηλή τεστοστερόνη, όπως εμμονικά υποστηρίζεται κατά καιρούς, αλλά είναι κυρίως ένα ψυχολογικά και κοινωνικά δομημένο σύνολο ιδεών. Τα καλά νέα είναι ότι αυτό μπορεί να αλλάξει, όπως θα εξηγήσω παρακάτω.\nΣτην πρώιμη παιδική ηλικία, λοιπόν, η βία και η επιθετικότητα χρησιμοποιούνται για να μεταφράζονται «αλλιώς» …συναισθήματα «που δεν επιτρέπονται». Ακόμα – ακόμα για να εκφράζεται η αγωνία της αποδοχής από τους συνομηλίκους, από τον μπαμπά στο σπίτι και τους φίλους του.\nΌσο τα παιδιά μεγαλώνουν, η επιθετικότητα στα αρσενικά αποκτά χαρακτήρες άσκησης εξουσίας έναντι ενός άλλου, ακόμα και έναντι μίας γυναίκας, ειδικά όταν απειλείται η αρρενωπότητα (δηλ. το στερεοτυπικό, μα ολότελα στρεβλό, πρότυπο που περιέγραψα παραπάνω). Έτσι η επιθετικότητα εκδηλώνεται εύκολα, κάθε φορά που ένας άρρεν βιώνει άγχος μήπως και δεν ανταποκρίνεται στις προσδοκίες για τον ρόλο του φύλου του (όπως τον έμαθε από νωρίς), ή για να διατηρήσει τα «κεκτημένα» από αυτόν τον υπερεκτιμημένο ρόλο του φύλου του.\nΗ βία προς τους άμεσους συντρόφους (IPV: intimate partner violence), είναι αναμφίβολα το πρωταρχικό παράδειγμα αυτής της δυσλειτουργίας.\nΑντικατοπτρίζει μια φαύλη ευθιξία, όπου εκφράζονται καταστροφικά συναισθήματα «αρσενικής δυσφορίας» σε συνθήκες όπου οι δηλώσεις ή οι συμπεριφορές του συντρόφου, ερμηνεύονται αυτόματα ως απειλητικές απέναντι σε όλη αυτή την εξιδανικευμένη αρσενική ταυτότητα.\nΣύμφωνα με τον Παγκόσμιο Οργανισμό Υγείας (2017), 38% των δολοφονιών γυναικών διεθνώς διαπράττονται από έναν αρσενικό σύντροφο. Ακόμη, 85% των μαθητών LGBTQ+ (δηλαδή των παιδιών μας) παρενοχλούνται ή κακοποιούνται στο σχολείο.\nΟ κοινός παρονομαστής σε αυτά τα δύο ποσοστά είναι ο «αρσενικός κώδικας». Έρευνες μεταξύ του 2007 και 2015 κατέδειξαν ότι όσο περισσότερο οι άνδρες συμμορφώνονται με τον «αρσενικό κώδικα», τόσο πιθανότερο είναι ότι εμπλέκονται σε επικίνδυνες συμπεριφορές.\nΚαι μάλιστα αυτές οι συμπεριφορές δεν είναι μόνο ετεροκαταστροφικές αλλά και αυτοκαταστροφικές: όπως η κατανάλωση αλκοόλ, το κάπνισμα, οι ανθυγιεινές διατροφικές συνήθειες, η αναβολή του προληπτικού ιατρικού ελέγχου (αφού είμαι δυνατός, δε μου χρειάζεται) και ασφαλώς η αρνητική στάση απέναντι στις υπηρεσίες ψυχικής υγείας. Εσχάτως και οι αντιλήψεις για την πανδημία και τον εμβολιασμό.\nΕπιπλέον, αυτοί οι άνδρες αντιλαμβάνονται τέτοιες επικίνδυνες επιλογές τους, ως εξαιρετικά «κανονικές» και «φυσιολογικές».\nΒλέπετε η «φυσιολογικότητα» και η «κανονικότητα» είναι τα εύκολα άλλωθι έτσι κι αλλιώς, κάθε φορά που τελειώνουν τα σοβαρά επιχειρήματα για τις ανόητες και πεισματικές απόψεις μας που διαχωρίζουν τους ανθρώπους.\nΧρειάζεται να “πυροβολούμε στο γόνατο” τον «αρσενικό κώδικα» όπου τον πετυχαίνουμε, πριν πυροβολήσει τους εκφραστές του ή τους υπόλοιπους ανθρώπους στην κυριολεξία. Πρέπει να βγει εκτός μόδας. Υπόψη εδώ, ότι με έναν οξύμωρο τρόπο έχει οπαδούς και στο άλλο φύλο, ή θαυμάστριες αν προτιμάτε (η μανούλα πχ.).\nΧρειάζεται η διδασκαλία της αποδοχής του άλλου φύλου και της διαφορετικότητας, με όρους ίσης αξίας (όχι απλά ισότητας).\nΧρειάζεται η διδασκαλία της επιείκειας μέσα στο σπίτι.\nΈνας άνδρας δεν είναι λιγότερο άνδρας όταν συναισθάνεται, όταν εκδηλώνει αγάπη, όταν κλαίει, όταν έχει άδικο και πολύ περισσότερο όταν ζητάει βοήθεια. Τουναντίον, είναι πραγματικός κεφτές τελευταίας διαλογής, όταν παρενοχλεί, όταν λοιδορεί, όταν βαράει και όταν σκοτώνει τον κάθε αδύναμο.


Λίπανση καλλιεργειών υπό κάλυψη ebooks.gr\nΑρχική» Λίπανση καλλιεργειών υπό κάλυψη\nΣυγγραφέας : Πιστόλης Λουκάς Τ.\nISBN : 960-9492-98-3\nΣειρές : Εφαρμοσμένη Γεωπονία\nΣτην παρούσα εργασία επιδιώξαμε, πρωτίστως, τη συνεύρεση της επιστήμης και της πράξης. Στο πλαίσιο αυτό, εκτός των άλλων, ανακαλέσαμε και τοποθετήσαμε στη θέση που τους πρέπει αιώνιους αφορισμένους από το χώρο των λιπασμάτων (αναφερόμαστε σε εφόδια).\nΔηλώσαμε επίσης την αντίθεση, προβάλλοντας τη θέση μας, σε κάποιες "κατεστημένες" γνώσεις, δογματισμούς κλπ. Ενώ δε θεωρήσαμε περιττό να εξηγήσουμε λεπτομερώς κάποιους στοιχειώδεις και, υπό μίαν έννοια, θεμελιώδεις όρους, που με τον καιρό όμως έχουν λάβει χαρακτήρα "δεδομένων", γιατί θεωρούμε ότι πράγματι το θεμέλιο, η αρχή είναι το ήμισυ του παντός.\nΟ Λουκάς Τ. Πιστόλης γεννήθηκε το Νοέμβρη του 1957 στη Δρυμαία Φθιώτιδας.\nΦοίτησε στο Γεωπονικό Ινστιτούτο του Βουκουρεστίου απ' όπου το 1983 πήρε το Master of Science. Το 1988, για την έρευνά του σε ζητήματα πληθυσμών και λίπανσης στη βαμβακοκαλλιέργεια απόκτησε τον επιστημονικό τίτλο του διδάκτορα στη γεωπονική, από το ίδιο Ινστιτούτο.\nΚαρπός πειραμάτων, δοκιμών και μακρόχρονης παρατήρησης στον αγρό είναι μια σειρά δημοσιεύσεων στον ειδικό Τύπο -πάνω από 50- και δύο βιβλίων.\nΔιετέλεσε επιστημονικός σύμβουλος και επιμελητής στις πρώτες ολοκληρωμένες εκδόσεις -μετά την απελευθέρωση της αγοράς των λιπασμάτων, το 1992- για τη λίπανση και την υδρολίπανση των καλλιεργειών.\nΣτα πλαίσια της εκλαΐκευσης των ζητημάτων της θρέψης των φυτών, έχει πραγματοποιήσει πάνω από 300 ομιλίες σε αγρότες και γεωπόνους σε όλη την Ελλάδα και στην Κύπρο, καθώς και μια δεκάδα εκπομπών σε τηλεοπτικά κανάλια της περιφέρειας. Το 1990 εμφανίστηκε στο χώρο της λογοτεχνίας, με την ποιητική συλλογή "Μονοσάνδαλος", την οποία ακολούθησαν τα "Ποιήματα και ποιηματάκια" (1991) και τα "Μόρια ιστορίας" (1999). Το 2000 κυκλοφόρησε το δοκίμιό του "Τα μνημίδια - 20ος αιώνας: η αστική ιδεολογία στην τέχνη και στην επιστήμη". Από το 1992 είναι μόνιμος κάτοικος Λάρισας.\nΠανεπιστημιακές Εκδόσεις Θεσσαλίας(2013)\nΜέγας Αλέξανδρος και γεωπονική επιστήμη


Τον βασάνισαν και τον τεμάχισαν: Το ελληνικό CSI και η έρευνα πάνω σε μια άγρια δολοφονία | HuffPost Greece\n14/02/2015 03:47 EET | Updated 14/02/2015 03:53 EET\nΤον βασάνισαν και τον τεμάχισαν: Το ελληνικό CSI και η έρευνα πάνω σε μια άγρια δολοφονία\nΞημερώματα 24ης Σεπτεμβρίου 2014 και το τηλέφωνο της Πυροσβεστικής Υπηρεσίας χτυπά από κάτοικο της οδού Μούδρου στο Αιγάλεω.\n«Καίγεται κάδος κάτω από το σπίτι μας», είπε. Οι πυροσβέστες έφτασαν στις 2.00 τα ξημερώματα στο σημείο πιστεύοντας ότι πρόκειται για μία κατάσβεση ρουτίνας. Τα πράγματα, ωστόσο, ήταν τελείως διαφορετικά. Δίπλα από το φλεγόμενο κάδο αντίκρισαν μία σακούλα μέσα στην οποία υπήρχε το τεμαχισμένο πτώμα ενός άγρια δολοφονημένου άνδρα. Οι πυροσβέστες με «παγωμένο αίμα» κάλεσαν την Αστυνομία.\nΟι δολοφόνοι βασάνισαν το θύμα, το έβαλαν σε σακούλες σκουπιδιών, το πέταξαν σε κάδο της οδού Μούδρου και στη συνέχεια του έβαλαν φωτιά. Οι αστυνομικοί του Τμήματος Ανθρωποκτονιών της Ασφάλειας Αττικής έκαναν λόγο για ένα από τα πιο φριχτά εγκλήματα που έχουν αντιμετωπίσει στην καριέρα τους.\nΟ ιατροδικαστής διαπίστωσε ότι το άψυχο σώμα είχε απανθρακωθεί από τη μέση και πάνω. Στην κοιλιακή χώρα έφερε βαθύ τραύμα, ενώ διαπιστώθηκε αφαίρεση ιστού από τις παλάμες και τα ακροδάχτυλα. Οι δολοφόνοι, σύμφωνα με τους έμπειρους αξιωματικούς, ήθελαν ίσως με αυτόν τον τρόπο να αποκρύψουν την ταυτότητα του θύματος μέσω της διαδικασίας λήψης αποτυπωμάτων.\nΗ έρευνα της Αστυνομίας ξεκίνησε αναζητώντας την ταυτότητα του νεκρού. Τη λύση στο μυστήριο έδωσε η κόρη του άνδρα, η οποία άρχισε να αναζητά τον πατέρα της όταν εκείνος δεν απαντούσε στα τηλέφωνά της. Η γυναίκα πήγε σε Αστυνομικό Τμήμα και δήλωσε την εξαφάνισή του. Οι αστυνομικοί αμέσως σκέφτηκαν ότι ο 84χρονος αναζητηθείς θα μπορούσε να είναι ο τεμαχισμένος άνδρας. Οι «επιστήμονες» της Διεύθυνσης Εγκληματολογικών Ερευνών είχαν ήδη φτιάξει στους υπολογιστές τους σκίτσο με το πώς θα μπορούσε να ήταν το πρόσωπο του νεκρού πριν παραμορφωθεί από τους δολοφόνους. Η κόρη του θύματος αναγνώρισε στον υπολογιστή τον 84χρονο πατέρα της.\nΜετά την αναγνώριση άρχισαν τα δύσκολα για την Αστυνομία που άρχισε να αναζητά μέσα από τον κύκλο γνωριμιών του θύαμτος ποιοι θα μπορούσαν να θέλουν να τον σκοτώσουν.\nΟ μαστροπός και η νεαρή φίλη του\nΟι αστυνομικοί ανακάλυψαν, σύμφωνα με αστυνομικές πηγές, ότι μία νεαρή γυναίκα επισκεπτόταν συχνά τον ηλικιωμένο άνδρα στο σπίτι του. Η Αστυνομία είχε πληροφορίες για εκείνη που έδειχναν ότι είναι εξαρτημένη από τα ναρκωτικά και ότι μπορεί να εκδίδεται επί πληρωμή. Το αποκαλυπτικό στοιχείο είναι ότι η γυναίκα συνδέεται με μαστροπό που είναι γνωστός στις Αρχές, καθώς για λογαριασμό του δουλεύουν δεκάδες γυναίκες –συνήθως τοξικομανείς- στην Αττική.\nΟι αστυνομικοί από την πρώτη στιγμή πίστεψαν ότι στη σχέση της νεαρής με το μαστροπό μπορεί να βρεθεί η άκρη του νήματος για τη λύση του μυστηρίου. Έχει ξανασυμβεί στο παρελθόν μαστροποί να ανοίγουν μέτωπο με πελάτες που «αξιώνουν» δικαιώματα πάνω στις γυναίκες.\nΤο DNA και η εξαφάνιση από το πεζοδρόμιο\nΗ ΕΛ.ΑΣ. ερευνά το σενάριο ο 84χρονος να ήταν πελάτης της κοπέλας μέχρι που κάποια στιγμή έγινε πιο απαιτητικός ζητώντας της να μένει περισσότερες ώρες ή βράδια μαζί του. Έτσι, μπορεί να μπήκε στο στόχαστρο του μαστροπού, ο οποίος θεώρησε ότι χάνει χρήματα από το γεγονός ότι στερείται τις υπηρεσίες της γυναίκας που είχε μακρύ κατάλογο πελατών. Οι αστυνομικοί έκαναν έρευνα στα «πεζοδρόμια» όπου φέρεται να σύχναζε η νεαρή. Δεν κατάφερε, ωστόσο, να εντοπίσει ούτε εκείνη ούτε το μαστροπό της.\nΦύλλο και φτερό έγινε και το διαμέρισμα του θύματος στο Αιγάλεω, όπου βρέθηκε γενετικό υλικό που μέχρι σήμερα δεν έχει ταυτοποιηθεί με αυτό του μαστροπού. Αστυνομικές πηγές αναφέρουν ότι παραμένει ο νούμερο ένα ύποπτος αλλά δεν έχει αποδειχθεί ακόμα τίποτα. Είναι ύποπτος διότι το παρελθόν του δείχνει διασυνδέσεις με τον υπόκοσμο και με άτομα που έχουν κατηγορηθεί για ανθρωποκτονίες, ενώ λόγω της εξάρτησης που είχε η γυναίκα από εκείνον θα μπορούσε να έχει πρόσβαση στο σπίτι του ηλικιωμένου.\nΜένει να δούμε λοιπόν αν θα επιβεβαιωθεί ή όχι η επικρατέστερη θεωρία εγκληματολογίας που λέει ότι «ο ένοχος ενός εγκλήματος πληροί τρεις προυποθέσεις: έχει κίνητρο, έχει τα μέσα και έχει την ευκαιρία».\nPLUS: αστυνομικό ρεπορτάζ ΚΟΙΝΩΝΙΑ έγκλημα ανεξιχνίαστα εγκλήματα αστυνομία


DailyPharmaNews.gr Έρπης Ζωστήρας: Αποτελεσματική προστασία με τον εμβολιασμό - Δωρεάν για τα άτομα άνω των 60 ετών\nΈρπης Ζωστήρας: Αποτελεσματική προστασία με τον εμβολιασμό - Δωρεάν για τα άτομα άνω των 60 ετών\nΟ Έρπης Ζωστήρας είναι μία συχνή και επώδυνη νόσος, που εμφανίζεται κυρίως σε άτομα της μέσης και της τρίτης ηλικίας, μπορεί να προκαλέσει χρόνιες και σοβαρές επιπλοκές και να ταλαιπωρεί τον ασθενή για μήνες ή ακόμα και χρόνια.\nΟ Έρπης Ζωστήρας δεν είναι μεταδοτικό νόσημα. Προκαλείται από τον ίδιο ιό που προκαλεί την ανεμοβλογιά, τον ιό ανεμοβλογιάς/ζωστήρα. Ο ιός παραμένει στον οργανισμό και μετά την εκδήλωση της ανεμοβλογιάς, σε κατάσταση «ύπνωσης» για πολλά χρόνια.\nΠαράγοντες που πυροδοτούν την εκδήλωση του έρπητα ζωστήρα\nΗ εξασθένηση του ανοσοποιητικού συστήματος με την πάροδο της ηλικίας ή εξαιτίας κάποιας χρόνιας ασθένειας, μπορεί να «ξυπνήσει» τον ιό, ο οποίος θα επανενεργοποιηθεί, προκαλώντας έρπητα ζωστήρα. Μάλιστα, στους παράγοντες που μπορούν να επανενεργοποιήσουν τον ιό περιλαμβάνονται η λήψη θεραπειών που προκαλούν ανοσοκαταστολή, αυτοάνοσα νοσήματα αλλά και χρόνια συνοδά νοσήματα, όπως σακχαρώδης διαβήτης, χρόνια αποφρακτική πνευμονοπάθεια, άσθμα, χρόνια νεφρική νόσος και κατάθλιψη.\nΠερίπου 1 στα 4 άτομα θα νοσήσει από έρπητα ζωστήρα κάποια στιγμή στη ζωή του, με τον κίνδυνο να αυξάνεται, καθώς αυξάνεται η ηλικία. Σχεδόν όλοι οι ενήλικες άνω των 50 ετών, βρίσκονται σε κίνδυνο να εκδηλώσουν έρπητα ζωστήρα, καθώς έχουν νοσήσει από ανεμολογιά, κάποια στιγμή, νωρίτερα, στη ζωή τους.\nΣυγκεκριμένα, υπολογίζεται ότι στην Ελλάδα, η συντριπτική πλειοψηφία του πληθυσμού άνω των 60 ετών, έχει ασθενήσει από ανεμοβλογιά, σε ποσοστό που ξεπερνά το 95%. Συνεπώς, οι περισσότεροι Έλληνες κινδυνεύουν να εκδηλώσουν κάποια στιγμή της ζωής τους τον έρπητα ζωστήρα. Ακριβώς λόγω της συχνότητας της λοίμωξης των ατόμων μεγαλύτερης ηλικίας, το υπουργείο Υγείας συστήνει και χορηγεί δωρεάν σε όλα τα άτομα ηλικίας άνω των 60 ετών το εμβόλιο, που προστατεύει από την εκδήλωση του έρπητα ζωστήρα.\nΟ έρπητας ζωστήρας αρχικά εκδηλώνεται με ένα επίπονο και φυσαλοειδές εξάνθημα, που προκαλείται από την επανενεργοποίηση του ιού ανεμοβλογιάς-ζωστήρα, και το οποίο εκτείνεται στη μία πλευρά του σώματος σαν ζώνη (απ’ όπου και το όνομα ζωστήρας) και εντοπίζεται στη μέση, την πλάτη ή ακόμα και στο πρόσωπο. Οι φυσαλίδες του εξανθήματος προκαλούν έντονο κνησμό.\nΩστόσο, ο έρπης ζωστήρας δεν είναι μόνο ένα εξάνθημα. Στις περισσότερες περιπτώσεις, το δεύτερο και κυρίαρχο σύμπτωμα του είναι ο πόνος, που χαρακτηρίζεται από τους ίδιους τους ασθενείς ως καυστικός, διαπεραστικός και πολλές φορές αφόρητος.\nΔεν είναι σπάνιες οι περιπτώσεις του οφθαλμικού έρπητα ζωστήρα, που προκαλείται από την προσβολή του οφθαλμικού νεύρου (κλάδου του τριδύμου νεύρου), από τον ιό ανεμοβλογιάς/ζωστήρα. Το εξάνθημα καλύπτει μέρος του μετώπου, τα βλέφαρα και σε ορισμένες περιπτώσεις και τον κερατοειδή. Οι ασθενείς με οφθαλμικό έρπητα ζωστήρα, διατρέχουν τον κίνδυνο μόνιμης οφθαλμικής βλάβης, ακόμα και απώλειας της όρασης στο προσβεβλημένο μάτι.\nΟ πόνος του έρπητα ζωστήρα μπορεί να διαρκέσει αρκετό χρονικό διάστημα (πάνω από 90 μέρες) και να οδηγήσει σε μία άλλη χρόνια, παθολογική κατάσταση, τη μεθερπητική νευραλγία, η οποία μπορεί να ταλαιπωρεί τον ασθενή για μήνες ή ακόμα και χρόνια μετά την εξαφάνιση του εξανθήματος.\nΗ μεθερπητική νευραλγία επηρεάζει την ποιότητα του ύπνου του πάσχοντα, την ψυχολογία του, αλλά και τις καθημερινές δραστηριότητές του, μειώνοντας σημαντικά τη συνολική ποιότητα της ζωής του. Ο πόνος εντοπίζεται κυρίως στα προσβεβλημένα από τη λοίμωξη δερμοτόμια του σώματος, όπως είναι ο θώρακας, η οσφυοϊερά χώρα, ο αυχένας και η περιοχή κατανομής του τρίδυμου νεύρου.\nΟ πόνος της μεθερπητικής νευραλγίας περιγράφεται συνήθως οξύς, δυνατός, διαξιφιστικός, πιεστικός, καυστικός, συνοδευόμενος από την ιδιαίτερα δυσάρεστη αίσθηση της ηλεκτρικής εκκένωσης. Μπορεί να συνδυάζεται με αυξημένη ευαισθησία της περιοχής της βλάβης ακόμα και στο ελαφρύ άγγιγμα, όπως για παράδειγμα, από το ύφασμα του ενδύματος που ακουμπά το δέρμα συχνά εκδηλώνεται βασανιστικός, έντονος πόνος, μια κατάσταση που ονομάζεται αλλοδυνία.\nΕίναι εμφανές ότι οι επιπτώσεις του έρπητα ζωστήρα και της μεθερπητικής νευραλγίας είναι ιδιαίτερα έντονες στην καθημερινότητα του ασθενή, καθώς απλές κινήσεις γίνονται με μεγάλη δυσκολία, προκαλώντας ακόμα περισσότερο πόνο, ενώ η ψυχολογική διάθεση επηρεάζεται αρνητικά, με ό,τι αυτό συνεπάγεται για πάσχοντα, την οικογενειακή και κοινωνική ζωή του.\nΚάτι επίσης πολύ σημαντικό, σύμφωνα με τους ειδικούς, ότι οι χρόνιες και σοβαρές επιπλοκές του Έρπη Ζωστήρα συνδυάζονται με πολύ αυξημένο κίνδυνο εκδήλωσης εγκεφαλικού και καρδιακού επεισοδίου.\nΠώς προστατεύει το εμβόλιο για τον έρπητα ζωστήρα\nΑπό τα παραπάνω, καθίσταται σαφές ότι η διάθεση ενός εμβολίου που θα αποτρέπει την εκδήλωση του έρπητα ζωστήρα και της μεθερπητικής νευραλγίας, έχει ιδιαίτερη σημασία.\nΤέλος, αξίζει να σημειωθεί ότι το εμβόλιο για τον έρπητα ζωστήρα είναι ένα από τα εμβόλια που συστήνονται στο Εθνικό Πρόγραμμα Εμβολιασμών για τους ενήλικες άνω των 60 ετών και, όπως ήδη αναφέρθηκε, χορηγείται δωρεάν στα άτομα αυτής της ηλικίας και άνω.\nΜε την κάλυψη με το εμβόλιο για τον έρπητα ζωστήρα είναι βέβαιο ότι στο μέλλον τα κρούσματα της ασθένειας και της μεθερπητικής νευραλγίας θα περιοριστούν αισθητά.


Η αφήγηση της Αντιγόνης | Θεατρομανία | Παραστάσεις, διαγωνισμοί, κριτικές\nΑρχείο\tΙστορικό\tΠαίχτηκε από 05/01/2017 έως 03/01/2017\nΣυγγραφέας: Αντιγόνη Νέτα\nΣκηνοθέτης: Αντιγόνη Νέτα\nΕρμηνεύουν: Αντιγόνη Φρυδά\nΜαρια 3 Ιανουαρίου 2017 At 9:03 μμ\nΕυχαριστώ θεατρομανια για τη διπλή προσκληση!❤Επίκαιρη παράσταση....περνάει αρκετά κοινωνικά μηνύματα χωρίς διδακτική διάθεση! Καθηλωτική η ερμηνεία της Αντιγόνης Φρυδα! Συγχαρητήρια σε όλους τους συντελεστές για το άρτιο αποτελεσμα!\nΠηγή 28 Δεκεμβρίου 2016 At 12:37 πμ\nΘεατρομάνια σας υπερευχαριστώ για την πρόσκληση!Η παράσταση ήταν συγκλονιστική!Είναι από εκείνες τις παραστάσεις που μιλάνε μέσα μου και με κάνουν να θέλω να γίνω καλύτερος άνθρωπος και η αφήγηση της Αντιγόνης μου μίλησε.Η ερμηνεία της Αντιγόνης Φρυδά μαγευτική!Σας ευχαριστώ και πάλι!!!!!!\nΑναστασια 26 Δεκεμβρίου 2016 At 11:56 μμ\nΕνα ταξίδι στις περιπλανήσεις και στα βάσανα του απόδημου ελληνισμού . Μια συγκλονιστική αφήγηση.\nΚωνσταντίνα 22 Δεκεμβρίου 2016 At 1:39 πμ\n+++Πραγματικα ποιοτική παράσταση. Καταπληκτική ερμηνεία και σαφώς συγκινητική ιστορία. ΕΙδικότερα, οι στιγμές που ακουγόταν η πραγματική αφήγηση της γιαγιάς απο το ηχείο έδινε σε όλο το έργο κατι το ιδιαίτερο. Μάθημα για όλους μας.\n-- Θα ήθελα σε περισσότερα σημεία να ήταν λίγο πιο φωτεινό και με περισσότερη μουσική κάλυψη καθώς για αρκετή ώρα ήταν πολύ σκοτεινό και αν και εξαιρετικά ενδιαφέρον κάποιος κουρασμένος θα νύσταζε. Επειδή είχε ελάχιστο φωτισμό, όταν φωτιζε το σκηνικό έτσουζαν τα ματια μου.\nΑλλά εξαιρετική παράσταση και ερμηνεία......Αξίζει!\nΜΑΡΙΛΕΝΑ 20 Δεκεμβρίου 2016 At 11:38 πμ\nΠολύ ιδιαίτερη δουλειά. Ευχαριστώ τη Θεατρομάνια για την πρόσκληση.\nΧαρά 15 Δεκεμβρίου 2016 At 1:58 πμ\nΆψογη παράσταση. Ευχάριστη για το θεατή. Την προτείνω σε όλους!\nΕυσταθια 12 Δεκεμβρίου 2016 At 11:42 μμ\nΥπέροχη παράσταση!!!!ευχαριστώ που μου δώσατε την ευκαιρία να την παρακολούθησω!!!!!\nΑΘΑΝΑΣΙΑ 12 Δεκεμβρίου 2016 At 11:01 μμ\nΕκπληκτική παράσταση! Φοβερή αφήγηση! Είναι σημαντικό να γίνονται παραγωγές που να μας θυμίζουν τις ρίζες μας.


Η αιμορροϊδοπάθεια αποτελεί πολύ συχνή πάθηση στο γενικό πληθυσμό με ποσοστά που φτάνουν το 35-45%. Οι αιμορροϊδες αναπτύσσονται συχνότερα στην 3η-7η και 11η ώρα του πρωκτού α σκεφτούμε τον ασθενή [...]\nΑΙΜΟΡΡΟΪΔΟΠΑΘΕΙΑ ΣΤΗΝ ΕΓΚΥΜΟΣΥΝΗ: ΠΡΟΚΛΗΣΕΙΣ ΚΑΙ ΑΝΤΙΜΕΤΩΠΙΣΗadmin2020-09-23T22:54:08+00:00\nΤο Ορθό αποτελεί πολύ συχνή θέση ανάπτυξης καρκίνου. Στο σημείο αυτό εμφανίζονται περίπου 30% των ορθοκολικών όγκων. Τα συχνότερα συμπτώματα των ασθενών με καρκίνο στο ορθό είναι η απώλεια αίματος [...]\nΚΑΡΚΙΝΟΣ ΣΤΟ ΚΑΤΩΤΕΡΟ ΟΡΘΟ: ΜΠΟΡΕΙ ΝΑ ΑΠΟΦΕΥΧΘΕΙ Η ΜΟΝΙΜΗ ΚΟΛΟΣΤΟΜΙΑ;admin2020-09-23T22:52:29+00:00\nΕπιδημιολογία: Ο καρκίνος του παχέος εντέρου και του ορθού (ορθοκολικός) αποτελεί τον τρίτο πιο συχνά διαγνωσμένο καρκίνο στον κόσμο και τη δεύτερη αιτία θανάτου από καρκίνο. Ο μέσος κίνδυνος εκδήλωσης [...]\nΚΑΚΟΗΘΕΙΣ ΠΑΘΗΣΕΙΣ ΠΑΧΕΟΣ ΕΝΤΕΡΟΥ ΚΑΙ ΟΡΘΟΥ ΚΑΡΚΙΝΟΣ ΠΑΧΕΟΣ ΕΝΤΕΡΟΥ ΚΑΙ ΟΡΘΟΥadmin2020-09-23T22:48:44+00:00\nΤα περιεδρικά αποστήματα αποτελούν συχνή νοσολογική κατάσταση ιδιαίτερα σε νεαρές ηλικιακές ομάδες. Η ηλικία εμφάνισής τους είναι κυρίως από 25-50 έτη, χωρίς όμως να μπορούν να αποκλειστούν και εξαιρέσεις σε [...]\nΠΕΡΙΕΔΡΙΚΟ ΑΠΟΣΤΗΜΑ: ΔΙΕΡΕΥΝΗΣΗ ΚΑΙ ΑΝΤΙΜΕΤΩΠΙΣΗadmin2019-10-02T13:09:45+00:00